title: Kaarihitsaus

text: Jauhekaarihitsaus () on kaarihitsausprosessi, jossa valokaari palaa hitsausjauheen alla hitsattavan kappaleen ja lisäainelangan välillä. Hitsausjauhe suojaa hitsisulaa ilman vaikutukselta ja estää kipinöiden lentämisen ympäristöön. Jauhe sulaa hitsattaessa hitsin pinnalle kuonakerrokseksi, joka lopuksi jähmettyy kiinteäksi hitsin päällä. Joissakin sovelluksissa osa lisäaineesta tulee langan ohella jauheen joukossa olevasta metallijauheesta. Sulamatta jäänyt hitsausjauhe voidaan käyttää uudelleen. Jauhekaarihitsaus on tehokas prosessi. Hitsaus suoritetaan lähes aina vähintään osittain mekanisoidusti. Jauhekaarihitsausta käytetään paljon keskiraskaassa ja raskaassa konepajateollisuudessa sekä telakoilla. Hitsattavat ainepaksuudet ovat tyypillisesti 6–40 millimetriä. Parhaiten jauhekaarihitsaus soveltuu suurten aineenpaksuuksien ja pitkien hitsien hitsaamiseen. Tyypillisiä prosessin käyttökohteita ovat suurten levypalkkien pitkät liitokset ja isojen levyjen liittäminen.


title: Sarmizegethusa

text: Sarmizegethusa oli tärkeä linnoitus ja uskonnollinen keskus antiikin aikaisessa Daakiassa. Se sijaitsee 1200 metrin korkeudella. Linnoitus kattaa noin 30 000 m² alueen. Sarmizegethusa kukoisti erityisesti kuningas Decebaluksen aikana. Roomalaiset valtasivat ja tuhosivat Sarmizegethusan Daakian sotien aikana. Trajanus perusti uuden kaupungin Ulpia Traianan 40 km Sarmizegethusasta.


title: Sarmizegethusa

text: Sarmizegethusa kuuluu Orăștie-vuorten daakialaisiin linnoituksiin, jotka sijaitsevat nykyisessä Romaniassa. Ne kuuluvat Unescon maailmanperintöluetteloon.


title: The Voice of Mengele

text: The Voice Of Mengele oli englanninkielistä musiikkia esittänyt suomalainen rockyhtye, joka toimi lähinnä vuonna 1987. Sangen nimekkäästä jäsenistöstä koostuneessa yhtyeessä musisoivat muun muassa Twiggy Oliver, Antti Reini, Jesu Hämäläinen, Måns Kullman, Ilkka Rantamäki, Frej Stenfors ja Vesa Häkli.


title: The Voice of Mengele

text: Yhtye levytti debyyttialbuminsa "I Can’t Sleep In Hell" vuonna 1987, mutta levy-yhtiönä toimineen JP-Musiikin konkurssin vuoksi siltä ehdittiin aikanaan julkaista vain yksi kuvakannellinen promosingle, ”Dancin’ Like An Alien / Bautiful Baby”, sekä toisen singlen koelevyt. Syksyllä 2007 Rocket Records kuitenkin julkaisi levyn CD-painoksen. Yhtyeen nimen synnyttämien väärinkäsitysten välttämiseksi levy julkaistiin nimellä The Voice Of M.. Yhtye oli käyttänyt lyhennettä jossakin yhteyksissä myös toiminta-aikanaan 1980-luvulla.


title: The Voice of Mengele

text: Yhtyeen nimi herätti aikanaan paljon kysymyksiä. Twiggy Oliverin mukaan hän halusi yhtyeelle nimen, joka ”aiheuttaisi heti negatiivisia reaktioita. The Voice Of Mengele, joka toisinaan lyhennettiin muotoon The Voice Of M., oli hyvä. Se on yhtä vastenmielinen kuin vaikka Natsi tai Skinhead. Tuollaisten tyyppien sfääreihin ei koskaan ajauduttu. Sääli sinänsä – oltaisiin voitu lavalla encoren lopuksi sanoa ’Elä ja anna toistenkin elää’. Se olisi ollut hieno hetki etenkin jos tuo roskasakki olisi taputtanut eturivissä.”


title: Vastushitsaus

text: Vastushitsauksessa hitsattavat kappaleet kuumennetaan kappaleiden ja liitospintojen läpi kulkevan sähkövirran avulla tahdasmaiseen tilaan, jolloin ne liittyvät puristuksen vaikutuksesta toisiinsa.


title: Vastushitsaus

text:
"Resistance Spot Welding (RSW)"
Vastuspistehitsauksessa liitettävät kappaleet puristetaan toisiaan vasten sähköä johtavilla elektrodeilla. Puristuksen aikana elektodeille syötetään virtapulssi, joka kuumentaa liitettävien kappaleiden rajapinnan. Rajapinnalla sähkövastus on suurin ja siellä syntyy riittävästi lämpöä kappaleiden sulamiseen. Kun virransyöttö lakkaa, alkaa sulan linssin jäähtyminen ja jähmettyminen hitsiksi. Pistehitsausta käytetään ohutlevyjen liittämiseen. Levyn paksuus on yleensä alle 3 mm.


title: Vastushitsaus

text: Tyypillinen pistehitsikone koostuu saksimaisien varsien päässä olevista kahdesta kuparielektrodista ja näitä syöttävästä teholähteestä. Hitsaus voi tapahtua myös yksipuolisesti, jolloin maadoituselektrodi voi olla hiilestä valmistettu. Hitsatessa voidaan säätää kahta perusparametriä: hitsausvirran voimakkuutta sekä hitsauksen kestoa. Lisäksi kehittyneimmissä laitteissa voidaan säätää ns. esi- ja jälkipuristusta, ts. elektrodien painamista yhteen - sekä voimaa että kestoa - ennen ja jälkeen hitsausvirran kulkua.


title: Vastushitsaus

text: "Projection Welding"


title: Vastushitsaus

text: Käsnähitsauksessa toisessa tai molemmissa yhteenliitettävissä kappaleissa on pieniä kohoutumia. Kun kappaleet painetaan yhteen ja niihin läpi ajetaan hitsausvirta, tapahtuu kappaleiden yhteenliittyminen kohoutumien kohdalta. Menetelmää käytetään ohutlevyjen hitsaamiseen, esimerkiksi astianpesukoneiden tai jääkaappien runkojen kokoamisessa.


title: Vastushitsaus

text: "Roller Seam Welding"


title: Vastushitsaus

text: Kiekkohitsauksessa elektrodit ovat liikkumattomien sauvojen asemesta pyöriviä rullia tai kiekkoja. Hitsausmenetelmä saa aikaan joukon peräkkäisiä pistehitsejä kun kiinnitettävät levyt kulkevat kiekkojen välitse. Menetelmä soveltuu esimerkiksi metallitynnyrien sylinteriosan hitsaamiseksi rullaksi taivutetusta ohutlevystä.


title: Vastushitsaus

text: "Flash Welding"


title: Vastushitsaus

text: Leimuhitsauksessa hitsattavien kappaleiden välille syntyvät lyhyet valokaaret sulattavat perusaineen. Kun liitospinnat ovat sulaneet ne liitetään toisiinsa puristuksen avulla. Leimuhitsausta käytetään tankojen, putkien ja nauhojen päittäisliitosten hitsaamiseen.


title: Vastushitsaus

text: "Resistance Butt Welding"


title: Vastushitsaus

text: Tyssähitsauksessa toisiaan vasten puristettujen liitospintojen kautta kulkeva sähkövirta sulattaa perusaineen ja kappaleet liittyvät toisiinsa lämmön ja puristuksen vaikutuksesta. Tyssähitsauksella tehdään tankojen, putkien ja nauhojen päittäisliitoksia.


title: Imerslund–Gräsbeckin tauti

text: Imerslund–Gräsbeckin tauti eli oireyhtymä (syndrooma) on B-vitamiinin puutostauti, joka johtuu elimistön kyvyttömyydestä ottaa vitamiinia ravinnosta eli ”selektiivinen kobalamiinin imeytymättömyys ja proteinuria”.


title: Imerslund–Gräsbeckin tauti

text: Taudin tai oireyhtymän ”IGS” kuvasivat samanaikaisesti vuoden 1960 paikkeilla lastenlääkäri Olga Imerslund Norjassa ja laboratoriolääkäri Ralph Gräsbeck työtovereineen Suomessa. Tila johtuu synnynnäisestä kyvyttömyydestä imeä suolesta B-vitaminia, ja oireet alkavat yleensä ikävälillä muutama kuukausi – kahdeksan vuotta. Ne ovat alussa epämääräisiä: hidas kasvu, hengitysteiden ja ruoansulatuskanavan infektiot. Myöhemmin kehittyy megaloblastinen anemia, joka on ominainen B-vitamiinin puutteelle. Hermoston oireita esiintyy myös. Valkuaisvirtsaisuutta esiintyy noin puolella potilaista.


title: Imerslund–Gräsbeckin tauti

text: Perussyy on, että ohutsuolen seinämästä puuttuu B-vitamiinin imeytymisessä tarvittava vastaanottaja eli reseptori, mistä syystä vitamiini ei imeydy. Suolessa vitamiini ei ole vapaassa muodossa vaan sitoutuneena nk. sisäiseen tekijään eli intrinsic factoriin, jota mahalaukun limakalvo erittää mahanesteeseen. (Intrinsic factor on välttämätön, jotta B-vitamiinin tavanomaisina määrinä nautittuna imeytyisi suolesta, ja sen puuttuminen aiheuttaa melko tavallisen taudin nimeltään pernisiöösi anemia eli veren näivetystauti). Suolen yllä mainittu reseptori rakentuu kahdesta osasesta, kubiliini ja amnionless, joiden synteesiä ohjaavat kaksi geeniä, joista IGS-taudissa jompikumpi puuttuu tai on väärin rakennettu. Tauti esiintyy molemmilla sukupuolilla ja periytyy väistyvästi. Sama viallinen geeni on perittävä molemmilta vanhemmilta, eikä oireita esiinny henkilöillä, joilla vain toinen geeni on viallinen. Kaikki suomalaiset tapaukset ovat toistaiseksi johtuneet viallisesta kubiliini-geenistä ja kaikki norjalaiset amnionless-geenin viasta. Molemmista geeneistä johtuvia tapauksia on kuvattu koko maailmasta, eniten Välimeren muslimimaista. Tauti esiintyy myös koirilla.


title: Imerslund–Gräsbeckin tauti

text: Tauti muistuttaa synnynnäistä intrinsic factorin puutetta, ja monet julkaistut tapaukset potenevatkin sitä eikä IGS-tautia. Oireyhtymää on usein vaikea erottaa yleisestä malabsorptiosta, kuten keliakiasta, jossa lukuisten ravintoaineiden imeytyminen on häiriytynyt. Jos IGS-potilasta tutkii, kun hän vielä potee B-vitamiinin puutetta, imeytymiskokeet voivat puhua yleisen imeytymishäiriön puolesta, sillä B-vitamiinin puutteessa suolen solujen toiminta voi olla vajavainen. Imeytymiskokeet on siksi syytä uusia, kun B-vitamiinin puute on korjattu.


title: Imerslund–Gräsbeckin tauti

text: IGS hoidetaan antamalla säännöllisiä B-vitamiinipistoksia; on vielä selvittämättä, sopiiko tablettihoito. Hoidon on jatkuttava koko elämän. Potilaat pysyvät silloin terveinä, eikä munuaisten toiminta huonone, vaikkakin valkuaisvirtsaisuus ei häviä.


title: Power, Corruption & Lies

text: Power, Corruption & Lies on brittiläisen New Order -yhtyeen vuonna 1983 julkaistu toinen studioalbumi.


title: Power, Corruption & Lies

text: A-puoli


title: Power, Corruption & Lies

text: B-puoli


title: DJ K2

text: DJ K2 (Kimmo Koivurinne) on suomalainen DJ, joka soittaa pääasiassa hip hopia ja RnB:tä. Hän on osa New Yorkista lähtöisin olevaa Salute Entertainment DJ-kollektiivia.


title: DJ K2

text: DJ K2 on soittanut levyjä 1990-luvulta alkaen ja julkaissut useita mixtapeja. Hänen Certified Blazin -mixtapesarjaansa on ilmestynyt tähän mennessä yhdeksän osaa. Hän on lisäksi tehnyt mixtapeja eri yrityksille ja tapahtumille. Hänen mixtapeillaan on kuultu freestyle-kappaleita mm. Brandonilta ja Elastiselta. Myös Avaimen (nyk. Asa) "Azaa!" -kappale julkaistiin yksinoikeudella yhdellä hänen mixtapeistaan.


title: DJ K2

text: DJ K2 on soittanut monissa eri klubeissa ja tapahtumissa. Hän oli esimerkiksi helsinkiläisen "Soulclap" -klubin resident-DJ. Hän on myös toiminut warm-up DJ:nä artisteille kuten Gang Starr, The Game, Lloyd Banks, Joe Budden ja Obie Trice. Suomessa hän on toiminut mm. Rähinä Recordsin artistien ja tamperelaisen Nueran keikka-DJ:nä.


title: DJ K2

text: Vuosina 2003 ja 2004 DJ K2 teki yhdessä Nueran jäsenten kanssa "100%" -ohjelmaa YleX:lle. Hän teki myös "100%" -kiertueen ja kaksi "100% Hiphop" -mixtapea yhdessä Skemin kanssa.


title: DJ K2

text: Vuonna 2004 DJ K2 voitti "Vuoden DJ" -tittelin Posse Magazinen (nyk. Basso) lukijoiden äänestyksessä. Hänet valittiin lisäksi vuoden bile-DJ:ksi levykauppa Lifesaverin vuosiäänestyksessä. Hänet valittiin myös vuonna 2005 vuoden urbaaniksi DJ:ksi Basson äänestyksessä.


title: Niilo A. Mannio

text: Niilo Anton Mannio (5. marraskuuta 1884 Kustavi – 8. huhtikuuta 1968) oli sosiaaliministeriön kansliapäällikkö ja Henkisen Työn Keskusliiton puheenjohtaja. Hän toimi myös sosiaaliministerinä 1920-luvun lopulla.


title: Niilo A. Mannio

text: Mannio valittiin 1922 vastaperustetun virkamies- ja toimihenkilöjärjestöjen keskusjärjestön Henkisen Työn Yhtymän puheenjohtajaksi. Hän oli mukana luomassa suomalaiseen työmarkkinajärjestelmään kuuluvia kolmikantaneuvotteluja joissa valtiovalta on mukana sovittelemassa työntekijöiden ja työnantajien neuvotteluja ja tukee niitä lainsäädännöllisillä ja sosiaalipoliittisilla uudistuksilla.


title: Niilo A. Mannio

text: Edistyspuoluetta edustanut Mannio oli sosiaaliministerinä Mantereen hallituksessa 1928–1929.


title: Tiistain tanssi-ilta

text: Tiistain tanssi-ilta oli YleX:ssä tiistaisin kello 21.00 jälkeen lähetettävä radio-ohjelma, joka oli erikoistunut elektroniseen tanssimusiikkiin. Se sai alkunsa Radiomafiassa, ja sitä lähetettiin vuodesta 1998.


title: Tiistain tanssi-ilta

text:
Ohjelma jakautui kolmeen tunnin mittaiseen osaan. Ensimmäistä osuutta juonsivat vuoroviikoin DJ:t OlliS ja Orion, jotka soittivat tanssimusiikin populaarimpaa laitaa. Toisesta osuudesta vastasi joka viikko Leena Lehtinen house- ja teknokattauksellaan. Kolmatta osuutta puolestaan juonsivat vuoroviikoin Jori Hulkkonen sekä DJ Infekto. Edellinen tarjoili diipimpää klubimusiikkia, jälkimmäisen keskittyessä "nyky-urbaaneihin" rytmeihin.
Ennen ohjelman nykyistä juontajakaartia tiistain tanssi-illassa ovat olleet mukana omilla osioillaan muun muassa DJ Sasse, Dr. Bob Jones, DJ Dizzy, DJ Goose, Skillsters, Anonymous & Didier, DJ Erkko, Kalle Miettinen, DJ Orkidea sekä Gilles Peterson.


title: Tiistain tanssi-ilta

text: 15.12.2009 YleX ilmoitti vuoden 2010 uudistuksista, joiden mukaan Tiistain tanssi-iltaa ei enää kuulla. Tilalle tuli tunnin mittainen DJ-ohjelma maanantai-iltaan.


title: Kauko Jalkanen

text: Kauko-Aatos Jalkanen (8. joulukuuta 1918 Heinola – 3. syyskuuta 2007 Helsinki) oli suomalainen miekkailija ja miekkailunopettaja.


title: Kauko Jalkanen

text: Jalkasen vanhemmat olivat professori Huugo Jalkanen ja opetusneuvos Hilma Jalkanen. Jalkanen pääsi ylioppilaaksi 1939 ja aloitti metsänhoitajan opinnot. Hän innostui nuorena miekkailusta, jonka piiristä hän lopulta vuonna 1953 löysi ammattinsakin. Hän toimi arvostettuna miekkailunopettajana päätoimisesti yli 30 vuotta. Jalkanen edusti Suomea olympialaisissa floretti- ja säilämiekkailussa Lontoossa 1948 sekä kalpamiekkailussa Helsingissä 1952. Myöhemmin hän oli Rooman olympialaisissa 1960 mukana valmentajana. Hän opetti myös teatterimiekkailua.


title: Kauko Jalkanen

text: Kauko Jalkasen serkku Heikki Raitio on myös kilpaillut miekkailijana olympialaisissa. Tunnettu suomalainen taikuri Jussi Jalkanen on hänen poikansa.


title: Arvo Linturi

text: Arvo Viljo Ilmari Linturi (vuoteen 1906 Lindroth; 23. helmikuuta 1887 Turku – 30. toukokuuta 1975 Helsinki) oli suomalainen poliitikko ja yritysjohtaja. Hän erikoistui alkoholipolitiikkaan ja toimi pitkään Alkon apulaisjohtajana. Linturi oli Suomen sisäasiainministerinä 1929–1930. Hän toimi myös Yleisradion hallintoneuvoston puheenjohtajana vuosina 1938–1945 ja Helsingin kaupunginvaltuutettuna 1937–1946.


title: Arvo Linturi

text: Linturin vanhemmat olivat nimismies Kaarlo Evert Lindroth ja Ida Albertina Andrell. Hänen veljiään olivat muun muassa yleisurheilija Oiva Linturi sekä taidemaalari Into Linturi. Arvo Linturi oli kolmesti naimisissa. Hänen lapsiaan olivat kirjailija ja toimittaja Jouko Linturi sekä toimittaja Marja Niiniluoto. Molemmat on tunnettu myös kääntäjinä.


title: Arvo Linturi

text: Linturi harrasti valokuvausta, taiteen keräilyä ja sukututkimusta.


title: Arvo Linturi

text: Ylioppilaaksi Linturi kirjoitti Rauman yhteislyseosta vuonna 1905, suoritti oikeustieteellisen tutkinnon 1909 ja sai varatuomarin arvon 1916. Hän työskenteli Rauman kaupunginviskaalina vuosina 1909–1917 ja kaupunginvoutina 1912–1917. Vuonna 1917 Linturi meni töihin Serlachius & Rytin asianajotoimistoon ja oli sen osakkaana 1918–1926. Sen jälkeen hän oli vuoden ajan Merenkulkuhallituksen lainopillisena merenkulkuneuvoksena. Vuonna 1927 hänet nimitettiin Asuntohypoteekkipankin toimitusjohtajaksi, missä tehtävässä hän toimi vuoteen 1946. Pankki myönsi lainoja kaupungeissa asuville asuntojenomistajille.


title: Arvo Linturi

text: Kansalliseen Edistyspuolueeseen kuulunut Linturi toimi sisäasiainministerinä Kyösti Kallion maalaisliittolaisessa vähemmistöhallituksessa vuosina 1929–1930. Virallisesti hän toimi ammattiministerinä. Linturin sisäministerikaudella Pohjanmaalla käynnistyi Lapuan liikkeenä tunnettu väkivaltainen kommunisminvastainen liikehdintä. Kun lapualaiset olivat hyökänneet Lapuan haastejuhlat -nimisen tapahtuman järjestäneiden kommunistinuorten kimppuun, Linturi reagoi ilmoittamalla, että hallitus nostaisi syytteen kommunistien nuorisoliittoa vastaan. Kallion hallitus valmisteli myöhemmin myös niin sanotut kommunistilait, mutta joutui eroamaan ennen niiden käsittelyä eduskunnassa.


title: Arvo Linturi

text: Linturi toimi 1932–1946 Oy Alkoholiliike Ab:n hallintoneuvoston varapuheenjohtajana ja 1946–1954 yhtiön apulaisjohtajana. Lisäksi hän oli Alkon Ravintolat Oy:n hallituksen puheenjohtaja. Hänen vaikutuksensa Suomen alkoholipolitiikkaan oli merkittävä. Linturin asenne oli holhoava ja hän uskoi alkoholin myyntikieltojen ja -rajoitusten myönteisiin vaikutuksiin. Hän sai muun muassa läpi määräyksen, jolla anniskeluravintoloilta kiellettiin alkoholin tarjoilu baarituoleilla istuville asiakkaille. Linturin mukaan tällä ehkäistiin baarien muodostuminen ”prostituoitujen ja puoliprostituoitujen kokoontumispaikoiksi”. Kielto oli voimassa vuoteen 1952.


title: Arvo Linturi

text: Linturi kehitti myös Alkon vuosina 1944–1956 käyttämän ostajaintarkkailujärjestelmän käyttäen esikuvana Ruotsin vastaavaa järjestelmää. Tässä järjestelmässä ostajat joutuivat rekisteröitymään hankkimalla viinakortin, he saivat tehdä ostoksensa vain yhdestä alkoholimyymälästä ja heidän ostoskäyttäytymistään tarkkailtiin. Alkon myyjien piti antaa puhuttelu runsaasti alkoholia ostaneille asiakkaille, minkä lisäksi yhtiön palkkalistoilla olevat tarkkailijat selvittivät miten ostokset käytettiin. Tarkkailijoita oli yhteensä noin 250. Itsensä usein humalaan juovaa asiakasta voitiin rangaista henkilökohtaisella myyntikiellolla. Linturi uskoi näin voitavan ennaltaehkäistä alkoholismia. Ostajaintarkkailujärjestelmää arvosteltiin yhtiön sisällä, koska se tuli kalliiksi ja koska myyntikiellon saaneet siirtyivät usein trokareiden asiakkaiksi. Myyntikiellot ja viinakortit säilyivät käytössä senkin jälkeen kun ostajaintarkkailusta luovuttiin 1956.


title: Heretic (albumi)

text: Heretic on yhdysvaltalaisen death metal -yhtye Morbid Angelin vuonna 2003 julkaistu albumi. Se jäi basisti-laulaja Steve Tuckerin toistaiseksi viimeiseksi yhtyeessä, ja hänen tilalleen tuli alkuperäinen basisti ja vokalisti David Vincent.


title: Heretic (albumi)

text: Albumilla on 44 raitaa, mutta varsinaisia kappaleita on 14 – muut raidat ovat tyhjiä tai sisältävät ainoastaan taustaääniä.


title: Triumph or Agony

text: Triumph or Agony on Rhapsody of Firen seitsemäs studioalbumi, joka julkaistiin 25. syyskuuta 2006. Albumin kuudes kappale ”Il Canto del Vento” on toistaiseksi yhtyeen ainut kappale, jonka säveltämiseen Luca Turilli ja Alex Staropoli eivät ole osallistuneet, vaan kappaleen on kirjoittanut laulaja Fabio Lione. Albumi on yhtyeen ensimmäinen, joka on julkaistu yhtyeen uudella nimellä Rhapsody Of Fire, koska ausralialainen tyttöduo "Rhapsody" ei hyväksynyt kahta samannimistä yhtyettä.


title: Triumph or Agony

text: Kaikki kappaleet säveltänyt Luca Turilli ja Alex Staropoli sekä sanoittanut Turilli, ellei toisin mainittu.


title: Triumph or Agony

text: Lisäksi albumilla soitti 70 henkinen orkesteri ja kuoro.


title: Herman Paavilainen

text: Herman Paavilainen (26. lokakuuta 1879 Virtasalmi – 8. heinäkuuta 1964) oli johtaja ja sosiaaliministeri.


title: Herman Paavilainen

text: Paavilainen oli sosiaaliministerinä Kallion III hallituksessa 1929–1930. Hän oli hallituksessa ammattiministerinä. Hän toimi Aura-yhtiöiden toimitusjohtajana 1927-1954 ja oli vakuutusalan merkittävä kehittäjä, mistä syystä hänelle myönnettiin vakuutusneuvoksen arvonimi. Hänen puolisonsa Lempi Maria Paavilainen, o.s. Vierula oli taiteen keräilijä, ja Paavilaisten kodin irtaimistoa on nyt Törnävän kartanossa. Heidän poikansa, Erkki Paavilainen (1924-1994), oli tunnettu helsinkiläinen psykiatri ja ylilääkäri. Herman Paavilaisella on 3 lastenlasta: prof. Kristiina Heikinheimo (s.1954), psykiatri ja psykoterapeutti Olli Paavilainen (s.1956) sekä KTM Jussi Paavilainen (s.1959). Suomen Kultturirahastoon perustettiin Herman ja Maija Paavilaisen rahasto -80-luvulla.


title: Sūtra

text: Sūtra (सूत्र, sanskritia 'lanka', 'naru'; paaliksi: "sutta"; ; hanzi: 經, kiinaksi: "jīng" (pinyin), "ching" (Wade-Giles); ) ovat joukko buddhalaisia tai hindulaisia uskonnollisia kirjoituksia.


title: Sūtra

text:
Buddhalaisuudessa termillä sutra/sutta tarkoitetaan tiettyä kanonisen kirjallisuuden osaa. Theravada-buddhalaisuudessa se kontrastoi lähinnä "vinayan" ja "abidhamman" kanssa. Theravada-buddhalaisuus katsoo suttien olevan Shakyamuni buddhan tai hänen lähimpien oppilaidensa opetuksia. Paalinkielistä termiä "sutta" käytetään lähes yksinomaan puhuttaessa Paali-kaanonin toisesta osasta "Sutta piṭakasta".
Sen sijaan itäaasilaisessa buddhalaisuudessa termiä "sutra" tai sen käännöksiä käytetään myös koko joukosta muita kirjoituksia, jotka luetaan itäaasialaiseen kaanoniin.


title: Karin Ruckstuhl

text: Karin Ruckstuhl (s. 2. marraskuuta 1980 Baden, Sveitsi) on alankomaalainen seitsenottelija.


title: Karin Ruckstuhl

text: Ruckstuhl sijoittui 2001 seitsenottelussa alle 23-vuotiaiden EM-kisoissa kolmanneksitoista tuloksella 5582 ja Universiadeissa seitsemänneksi pistein 5664. Seuraavana vuonna hän oli Münchenin EM-kisoissa neljästoista tuloksella 5858. Budapestin sisäratojen MM-kisoissa 2004 hän sijoittui neljänneksi viisiottelussa 4640 pisteellä ja Ateenan olympialaisissa seitsenottelussa kuudenneksitoista tuloksella 6108. Vuonna 2005 Ruckstuhl voitti Alankomaiden sisäratojen mestaruuden pituushypyssä. Madridin sisäratojen EM-kisoissa hän oli viisiottelussa neljäs. Myöhemmin samana vuonna hän voitti Euroopan cupin ykkösliigassa pituushypyn tuloksella 658 ja sijoittui 100 metrin aitajuoksussa kolmanneksi ajalla 13,26. Helsingin MM-kisoissa hän oli seitsenottelussa kahdeksas pistein 6174.


title: Karin Ruckstuhl

text: Ruckstuhl voitti MM-hopeaa Moskovan sisäratojen MM-kisoissa 2006. Myöhemmin samana vuonna hän voitti Alankomaiden mestaruuden 100 metrin aidoissa, pituushypyssä sekä korkeushypyssä. Euroopan cupin ykkösliigassa hän oli pituudessa neljäs. Göteborgin EM-kisoissa hän karsiutui pituushypyssä, mutta voitti seitsenottelussa EM-hopeaa uudella Alankomaiden-ennätyksellä 6423. Birminghamin sisäratojen EM-kisoissa 2007 hän sijoittui viisiottelussa neljänneksi tuloksella 4801.


title: Metsä Group

text: Metsä Group (virallisesti Metsäliitto Osuuskunta) on noin 30 maassa toimiva metsäteollisuuskonserni. Metsä Group oli liikevaihdoltaan vuonna 2013 maailman neljänneksitoista suurin paperiteollisuusalan konserni ja vuonna 2012 maailman yhdenneksitoista suurin metsä-, paperi- ja pakkausalan konserni. Konsernin yhteenlaskettu liikevaihto vuonna 2012 oli noin 5,0 miljardia euroa, ja se työllistää noin 11 500 henkilöä. Metsä Groupin päämarkkina-alue on Eurooppa. Yhtiön pääkonttori on Espoon Tapiolassa.


title: Metsä Group

text: Konsernin liiketoiminta-alueet ovat puutuotteet (Metsä Wood), sellu (Metsä Fibre), kartonki (Metsä Board), pehmo- ja ruoanlaittopaperit (Metsä Tissue) sekä puunhankinta ja metsäpalvelut (Metsä Forest). Metsä Groupin tuotteiden pääraaka-aineet ovat pohjoismainen puu ja puukuitu.


title: Metsä Group

text: Vuoden 2012 helmikuussa Metsäliitto Osuuskunta muutti markkinointinimensä Metsä Groupiksi ja uudisti yritysilmeensä.


title: Metsä Group

text:
1900-luvun alussa suomalaiset metsänomistajat yhdistivät voimansa saavuttaakseen vahvemman neuvotteluaseman puukaupassa. Toiminta alkoi yhteismyynneillä ja vuonna 1934 perustettu Metsäliitto Oy jatkoi sitä aluksi puun viennillä. Vuonna 1947 osuuskunnaksi muuttunut Metsäliitto aloitti teollisen toimintansa omalla sahaustoiminnalla ja 1950-luvulla toiminta laajeni kemialliseen metsäteollisuuteen.
Metsäliiton toiminta laajeni ja kansainvälistyi nopeassa tahdissa 1960-luvulta lähtien ja merkittäviä virstanpylväitä Metsäliiton historiassa olivat muun muassa Metsä-Serlan muodostaminen G.A. Serlachius Oy:n ja Metsäliiton Teollisuus Oy:n kombinaatiofuusion tuloksena vuonna 1987 sekä selluteollisuuden kasvu ja kehitys Metsä-Botnia Oy:n puitteissa. 1990-luvun kasvun aikana Metsäliitto pyrki kotimaan investointien ohella myös maan rajojen ulkopuolisille markkinoille.


title: Metsä Group

text: 2000-luvulle tultaessa Metsäliitto-konsernilla oli 25 000 työntekijää kymmenissä eri maissa. Viime vuosien voimakkaan rakennemuutoksen tuloksena konsernia on voimakkaasti tiivistetty. Vuoden 2012 helmikuussa se muutti nimensä Metsä Groupiksi ja uudisti yritysilmeensä. Samassa yhteydessä myös konsernin liiketoiminta-alueiden nimet yhtenäistyivät. Metsä Group otti käyttöön uuden yritystunnuksen, hirvenpään, joka on modernisoitu versio Metsä-Serlan (nyk. Metsä Boardin) aiemmin käyttämästä, Erik Bruunin suunnittelemasta logosta.


title: Metsä Group

text:
Osuustoiminta-aate oli levinnyt 1900-luvun alkupuoliskolla Suomessa monilla eri aloilla. Metsäteollisuuden puolella asia oli avoin – metsänostajina olivat ns. metsäfirmat, jotka olivat ”rengastuneet” eli kartellisoituneet. Kartellit pitivät raakapuun hintoja kurissa. Tilanne kärjistyi erityisesti vuosien 1929–1932 lamakautena. Tilannetta kuvasi ensimmäinen, pitkäaikainen Osuuskunta Metsäliiton toimitusjohtaja Ilmari Kalkkinen
vuonna 1959:
Keskeinen sen aikainen toimija asiassa oli Maataloustuottajain Keskusliitto MTK, joka oli perustetussa Metsäliitto Oy:ssä suurin omistaja. Perustetun yhtiön johtokunnan puheenjohtajaksi tuli maanviljelijä, fil.maist. Lauri Palojärvi. Tavoite perustetulla yhtiöllä oli ”"koota yhdessä puuta ja myydä sitä isoina erinä sinne, missä sai parhaimman hinnan – käytännössä ulkomaille"”. Metsäliitosta tuli siis vaihtoehtoinen myyntikanava ja kilpailun luoja.


title: Metsä Group

text: Metsäliiton syntymisen lopullinen vauhdittaja oli vuoden 1933 lopulla solmittu suuri raakapuun toimitussopimus Ranskaan – suuruudeltaan 90 000 pinokuutiometriä. Toimitus onnistui, jonka mahdollisti sen aikaisten metsänhoitoyhdistysten aktiivinen osallistuminen hankintakaupan järjestelyihin. Metsäliiton perustamisen ja onnistuneen suurtoimituksen myötä oli otettu ensimmäinen askel metsänomistajien puolelta. Pienpuun viennistä muodostuikin 1930-luvulla Metsäliiton silloisen toiminnan tukijalka. Hintataso metsänomistajille kohosi muun talouden nousun myötä huippukauden ollessa 1937–1938. Kyseisenä hakkuukautena Metsäliitto myi puuta 438 300 pinokuutiometriä.


title: Metsä Group

text: Sotavuosien 1939–1945 aikana Metsäliitto oli osa kansallista puupolttoaineen toimittajaketjua.


title: Metsä Group

text: Sodan jälkeen vuonna 16. toukokuuta 1947 Metsäliitto muuttui osakeyhtiöstä osuuskunnaksi. Koettiin, että osuuskuntamuoto kokosi paremmin järjestäytymättömiä metsänomistajia tehokaammin puunhankintatoiminnan piiriin. Jäseniä uudella osuuskuntamuotoisella puunhankintaorganisaatiolla oli 1950-luvun alussa yli 50 000. Toimitusjohtajaksi ja johtokunnan puheenjohtajaksi valittiin jo yhtiömuotoista Metsäliittoa vetänyt metsäneuvos Ilmari Kalkkinen. Yhtiön pääkonttori sijaitsi Helsingissä Kaisaniemenkadulla.,


title: Metsä Group

text: Metsäliitolla oli suuria vaikeuksia seuraavien vuosikymmenien aikana. Pyöreän puun vientikieltoa suomalaiset metsäteollisuusyhtiöt yrittivät useamman kerran onnistumatta siinä. Toisaalta pyöreän puun kysyntää tosin vähensi kaivosteollisuuden modernisoitumisnen Länsi-Euroopassa, sillä kaivospölkkyjä ei enää tarvittu entiseen malliin. Uhkatekijät entisen muotoiseen raakapuun myyntiin pakottivat Metsäliiton hakemaan toiminnalleen uusia vaihtoehtoja. Tästä ensimmäisiä merkkejä olivat omat sahat, jotka osuuskunta sai haltuunsa vuoden 1949 alussa Eräjärveltä ja Mietoisista, kun se osti turkulaisen Oy K.E. Blomberg Ab:n koko osakekannan. Vuonna 1952 osuuskunta hankki omistukseensa Häme Faneeritehdas Oy:n Hämeenlinnasta. Metsätuotteiden maailmanmarkkinoilla tapahtui vuoden 1949 aikana lisäksi merkittävä muutos, kun markkinat alkoivat vetää ennätysmäisesti. Tämä jakso päättyi Korean sodasta aiheutuneeseen ""Korean konjunktuuriin"" vuoden 1952 loppuun mennessä. Tämä kehitys helpotti osuuskunnan pääomapulaa, mutta ei vielä ratkaisevasti. Se oli edelleen riippuvainen muista rahoittajatahoista mahdollisia investointeja tehtäessä.


title: Metsä Group

text: Vuosi 1953 muutti hieman yllättäen osuuskunta Metsäliitossa tilannetta. "Lapin leivän isä" , silloinen vielä oululaisten tervaporvarien, erityisesti jälkeläisten omistama, Ab Kemi Oy ajautui talousvaikeuksiin Korean korkeasuhdanteen jälkeisessä matalasuhdanteessa. Suomen Pankki pelasti tilanteen, mutta halusi muita metsäteollisuuden toimijoita osakkaaksi. Tässä yhteydessä Metsäliitto tuli 12% osuudella Kemi Oy:hyn. Metsäliiton edustajasta maat. ja metsät. tri Onni Koskikalliosta tuli yhtiön johtokunnan puheenjohtaja ja Ilmari Kalkkisesta sen jäsen. Tavoitteena tällä investoinnilla oli avata Pohjois-Suomen Metsäliiton metsänomistajille puunmyyntikanava.


title: Metsä Group

text: Samoihin aikoihin keväällä 1953 Metsäliiton edustajat kävivät neuvotteluja oman selluloosatehtaan hankkimiseksi. Tätä varten perustettiin Metsäliiton Selluloosa Oy, jonka perustajina olivat Osuuskunta Metsäliitto, Maataloustuottajain Keskusliitto sekä Keskusosuusliike Hankkija. Wärtsilä-yhtymällä oli Äänekoskella puunjalostusyksikkö Wärtsilä-Selluloosa Oy, joka käsitti sulfiittiselluloosa-, kartonki- ja paperitehtaan, hiomon, sahan, spriitehtaan, kemiallisen tehtaan sekä vesi- ja höyrylaitokset. Kauppasopimuksen neuvottelijat Wärtsilän puolelta vuorineuvos Wilhelm Wahlforss ja uuden omistajan puolelta Ilmari Kalkkinen, MTK:n Veikko Ihamuotila ja Onni Koskikallio. Äänekosken tehtaiden myötä Metsäliitto pääsi konkreettisesti toteuttamaan ydintehtävää, jota varten se oli perustettu: ""edistämään pieniläpimittaisen puun menekkiä"".,


title: Metsä Group

text: Äänekosken tehtaan johdossa jatkoi Wolter Westerholm - kemiallisen metsäteollisuuden ammattilainen, joka selluloosateollisuuttaan rakentavalle Metsäliitolle oli myös tärkeässä asiantuntija- ja johtajaroolissa. Westerholm toimikin arvostettuna toimijana eläkkeelle siirtymiseen vuoteen 1973 asti. Hän oli yhdessä johtokunnan puheenjohtajan Veikko Ihamuotilan kanssa keskeinen Metsäliiton teollisuuden investointiohjelmien eteenpäinviejä. Westerholm oli keskeinen henkilö, kun ilman omaa tehdassuunnitteluosastoa toimiva Metsäliitto palkkasi vuonna 1958 Jaakko Pöyryn ja Jaakko Murron suunnittelemaan Äänekoskelle sellutehtaan. Tämä työ oli lähtölaukaus laajemmalle Jaakko Pöyryn oman insinööritoimiston kansainväliselle menestykselle.


title: Metsä Group

text: Vuoden 1959 osuuskunta Metsäliittoa perustamisestaan lähtien johtanut metsäneuvos Ilmari Kalkkinen jäi eläkkeelle. Hänen seurajakseen tuli Ville A. Kytölä, joka oli ollut jo pitkään Metsäliitossa. Hän toimi niin osuuskunnan johtokunnan puheenjohtajana kuin toimitusjohtajana. Edessä oli laajeneva ja monipuolistuva osuuskunta laajoine investointeineen.


title: Metsä Group

text: Kaakkois-Suomeen Lappeenrantaan Metsäliitto rakensi syksyllä 1961 uuden Metsä-Saimaan sahan, rimalevytehtaan ja hyöryvoimalaitoksen rakennustyöt syksyllä 1961 Osakkuussyhtiö Kemi Oy:ssä käynnistettiin vuonna 1961 yhtiössä tehtäviä investointeja varten osakeanti, jonka seurauksena Metsäliiton osuus yhtiössä kasvoi 14%:sta 17%:iin. Samana vuonna Äänekoskella käynnistettiin uusi sellutehdas. Kartonkitehdas käynnistyi Äänekoskella vuonna 1966.


title: Metsä Group

text: Kiihkeimmän keskustelun aikaansai kuitenkin Kuopion rakennettavaksi suunniteltu Savon Sellu-hanke, joka sai lähtölaukauksen huhtikuussa 1962. Hanke oli osa ajalle tyypillisiä kehitysalueille suunniteltuja teollistamishankkeita, joihin presidentti Kekkonenkin otti aktiivisen, myönteisen kannan. Hankkeella oli alun perin vastustajina Suomen Pankki, MTK ja suuret metsäyhtiöt. Metsäliittokin oli kriittinen hankkeelle, mutta valtion rahoitusjärjestelyt saivat Metsäliiton matkaan. Metsäliitto vaatimus tehtaan tuotantosuunnaksi oli aallotuskartonki eli poikkesi alkuperäisestä paikallisten toimijoiden haluamasta paperitehtaasta. Sellua ja kartonkia tuottanut tehdas käynnistyi vuonna 1968.


title: Metsä Group

text: Metsäliitto laajensi toimintaansa 1960-luvun puolivälissä läntisellä Uusimaalle Lohjalle. Se osti Oy Faner Ab:n vaneritehtaat Lohjalta ja Punkalaitumelta. Samalle paikkakunnalle Metsäliitto oli rakentamassa omaa paperitehdastaan perustamansa Metsäliiton Paperi Oy:n nimissä. Paperitehtaan sijoituspaikaksi tuli Lohjan Jönsböle, ja tehdas käynnistyi helmikuussa 1966.


title: Metsä Group

text: Laajamittainen laajennusohjelma ja puun heikko menekki ajoivat Metsäliiton 1960-luvun puolivälissä vakavaan kriisiin. Tilanne ratkesi Suomen Pankin silloisen pääjohtajan Klaus Wariksen myöntämällä rahoituksella ja neuvotteluilla muiden metsäyhtiöiden kanssa, jotta ne ryhtyivät ostamaan Metsäliiton ylimääräistä puuraaka-ainetta.,


title: Metsä Group

text: Laajennusten myötä Metsäliitto oli muuttunut raakapuun vientiin keskittyneestä yrityksestä jäseniltä ostettua puuta jalostavaksi metsäteollisuusyritykseksi. Vuonna 1973 muodostettiin Metsäliitto-Yhtymä, joka muodostui raakapuun hankinnasta vastaavasta osuustoiminnallisesta osasta ja puuta jalostavasta Metsäliiton Teollisuus Oy:stä, johon kuuluivat kaikki Meetsäliiton teolliset yksiköt. Yhtymän pääjohtajaksi tuli jo aiemmin Metsäliitolla työskennellyt, mutta ennen tätä nimitystään Raision tehtaat Oy:n palveluksessa työskennellyt Veikko Vainio, osuuskuntaa johti toimitusjohtajana Mikko Wuoti ja Metsäliiton Teollisuutta aiemmin Lohjan Kirkniemen tehtaiden johtajana toiminut Pentti Rautalahti. Molempien johtokunnan puheenjohtajana oli Veikko Ihamuotila, MTK:n ykkösmies. Metsäliitto siirsi 1970-luvun alussa pääkonttorissa Espoon Tapiolaan.


title: Metsä Group

text: 1960-luvun lopulla metsäteollisuudessa todettiin, että Pohjanmaan alueella oli mahdollisuus laajentaa puunjalostusta. Tältä pohjalta syntyi selluyhtiö Oy Metsä-Botnia Ab Kaskisiin vuonna 1973, jonka perustajina olivat Metsäliitto 51% osuudella sekä perinteikkäät teollisuusyritykset Nokia ja G.A. Serlachius Oy. Tehdas valmistui öljykriisin aikana vuonna 1978, ja sen vuotuinen tuotantokapasiteetti oli 250 000 tonnia markkinasellua.,


title: Metsä Group

text: Metsäliitto-Yhtymälle 1980-luvun alkupuolisko oli taloudellisesti menestyksellistä aikaa. Jäsenistöä oli jo 130 000. Samanaikaisesti yhtymä laajeni myös ulkomaille hankkimalla aaltopahvitehtaita Tanskasta ja Kreikasta. Kotimaassa oli käynnissä jatkuvasti investointeja. Äänekoskella vanhat sulfaatti- ja sulfiittiselluloosatehtaat ajettiin alas, ja tilanne rakennettiin vuonna 1985 käyttöönotettu uusi Metsä-Botnian 500 000 tonnia vuodessa havu- ja lehtipuusellua tuottava tehdas. Äänekosken sellutehtaan puunhankinnassa saatavien tukkien sahaamiseksi Metsäliitto hankki kolmanneksen Serlachiuksen silloin omistamasta Vilppulassa sijainneesta Pohjan Sahasta.


title: Metsä Group

text: Serlachiuksen ja Metsäliiton yhteistyöstä oli siis kokemusta jo Metsä-Botnian Kaskisten sellutehtaan ja Pohjan Sahan yhteydessä. Keväällä G.A. Serlachiuksen pääomistaja ja toimitusjohtaja, vuorineuvos Gustaf Serlachius ja Metsäliiton vuorineuvos Mikko Wuoti valmistelivat pääneuvottelijoina yhtiöiden fuusion. Päätöksen yhdistymisestä Metsäliiton osuuskunnan piirissä ajoi läpi Heikki Haavisto. Fuusiota perusteltiin synergiaeduilla. Serlachiuksella oli pehmopaperia ja metsäomaisuutta, Metsäliiton Teollisuus Oy:llä aikakauslehtipaperia ja kartonkia sekä puunhankintaa. Tehtaat sijaitsivat etäällä toisistaan kilpailematta samoista raaka-aineista. Yritykset olivat kooltaan lähes samankokoiset. Serlachius hieman suurempi, mutta velkaisempi. Fuusiossa omistus jaettiin tasan, mutta Metsäliitolla oli enemmän äänivaltaisia A-osakkeita. Uuden yrityksen Metsä-Serlan johtoon nousi molempien osapuolien edustajia. Gustaf Serlachiuksesta tuli Metsä-Serlan hallituksen puheenjohtaja ja Metsäliiton Teollisuuden Ebbe Sommarista toimitusjohtaja. Uusi pääkonttori sijoittui Helsinkiin Fabianinkadulle.


title: Metsä Group

text: Kannattavuuden parantamiseksi jouduttiin sulkemaan uudessa yrityksessä sahoja. Tenholan Skogbyn saha sekä Metsä-Saimaan rima- ja vanerilevytehdas Lappeenrannassa suljettiin syksyllä 1987. Vilppulan levytehdas myytiin samoihin aikoihin. Mäntän tehdas siirtyi tuotamaan liukosellua, jolloin jouduttiin irtisanomaan 400 työntekijää. Syksyllä 1987 lakkautettiin Iisalmen Ylä-Savon saha. Kolhon ja Nurmeksen pylväskyllästämöt myytiin Enso-Gutzeitin kanssa luodulle yhteisyritykselle. Takon aaltopahvitehtaan toinen kone pysäytettiin. Näiden toimien jälkeen Metsä-Serlan väki oli vähentynyt 800:lla. Ennen vuoden loppua työntekijämäärä väheni vielä 600:lla. Seuraavan vuoden aikana Metsä-Serla myi kiinteistöjään, myi tanskalaisen Evopanin ja sulki Äänekosken massatehtaan. Väkeä väheni näin 400:lla. Vaikka tehtiin saneerausta, tehtiin myös investointeja. Metsä-Botnian Kaskisten tehdas uudistettiin, samoin Kankaan paperitehdas ja Äänekosken kartonkitehdas. Seuraavana vuonna Mänttään investoitiinn uusi pehmopaperikone..


title: Metsä Group

text: Vaikka Metsä-Serlan toimitusjohtaja Ebbe Sommar oli onnistunutkin saneerauksessa, Äänekosken uuden paperikoneen käyttöönotosta tuli hänen kompastuskivensä. Hänen työsuhdettaan ei jatkettu hänen saavutettuaan eläkeiän. Kone saatiin käyttöön vasta 1989, joka johti 300 miljoonan markan alaskirjaukseen. Lopulta Äänekosken paperitehtaasta tuli kaiken kaikkiaan lähes kahden miljardin erhe. Se kaatoi Ebbe Sommarin.


title: Metsä Group

text: Toimitusjohtajat v:teen 1972 ja sen jälkeen pääjohtajat:


title: Metsä Group

text: Toimitusjohtajat vuodesta 1973:


title: Metsä Group

text: Metsäliiton hallituksen puheenjohtajat:


title: Metsä Group

text: Metsäliiton hallintoneuvoston puheenjohtajat:


title: Michael Nudelman

text: Michael Nudelman (, s. 30. kesäkuuta 1938 Kiova, Ukraina) on israelilainen Kadima-puoluetta edustava poliitikko. Hänet valittiin knessetiin ensimmäisen kerran 1996, Israel BaAliya -puolueen edustajana. Hänet valittiin uudelleen 2006 vaaleissa Kadiman listoilta.


title: Paajanen (laulaja)

text: Mauno Paajanen (s. 1. helmikuuta 1960) on suomalainen laulaja-lauluntekijä, joka on levyttänyt nimellä Paajanen neljä albumia ja useita singlejä sekä tehnyt useille eri artisteille kappaleita.


title: Paajanen (laulaja)

text: Mauno Paajasen levytysura käynnistyi vuonna 1976, jolloin hän pääsi Claudie-yhtyeen riveissä levyttämään kolme kappaletta kokoelmalle "Fireball". Seuraavana vuonna Paajanen levytti ensimmäisen soolosinglensä "80 lätkä / Poste Restante". Ensimmäinen pitkäsoittolevy "Poste Restante" ilmestyi Fonovoxin Titan -levymerkillä vuonna 1978. Jatkoa seurasi jo vuoden kuluttua, jolloin kakkosalbumi "Psyko" ilmestyi Silver Blue -merkillä. Ensimmäisen albuminsa tekstejä Paajanen joutui muokkaamaan soveliaampaan muotoon, mutta kakkoslevyn kohdalla hän ei tähän enää suostunut. Tämä selittääkin suurelta osin kahden lyhyen ajan sisällä tehdyn albumin tekstimaailmallisen eroavaisuuden. Nimenomaan "Psyko" -levy onkin noussut eräänlaiseksi kulttiklassikoksi ja kappaleesta "Kundi meikkaa" on tehty useita covereita, joista tunnetuin lienee Organ-yhtyeen levytys.


title: Paajanen (laulaja)

text: "Psyko"-albumin jälkeen Paajanen julkaisi vuoden 1980 puolella singlen "Yläkerran psyko / Hait tyttöjä syö", joka jäi sangen vähälle huomiolle. Tämän jälkeen seurasikin pitkä tauko Paajanen-nimellä tehdyn levytystuotannon osalta, ja syntyi Twiggy Oliver -yhtye.


title: Paajanen (laulaja)

text: Vuonna 1986 Kaktus -levymerkki julkaisi hieman yllättäin Paajasen kokoelmalevyn "Aito suomalainen ranskatar", joka sisälsi levytyksiä kahdelta ilmestyneeltä albumilta sekä singlebiisin "Hait tyttöjä syö". Seuraava Paajasen julkaistu levytys syntyi vuonna 2003, jolloin ilmestyi promosinglenä kappale "Musta kuu". Paria vuotta myöhemmin puolestaan ilmestyi promosingle "Sokea mies ruusun toi". Lokakuussa 2007 julkaistiin Paajasen uudempaa materiaalia sisältävä EP, "Enkelit hei" sekä tuplakokoelma "Psyko – Kaikki levytykset 1977–1980". Pedro Hietasen kanssa levytetty, "Mies joka tiesi liikaa" -albumi ilmestyi syyskuussa 2008. Uusin albumi on nimeltään "Nainen katoaa", julkaistu kesäkuussa 2010.


title: Paajanen (laulaja)

text: Paajanen on sanoittanut ja säveltänyt lauluja mm. seuraaville artisteille: Maria Hänninen, Tarja Merivirta, Esa Saarinen, Karl Sinkkonen, Riki Sorsa, Clifters, Outi Popp ja Tin Janine.


title: Julian Bailey

text: Julian Bailey (s. 9. syyskuuta 1961 Lontoo, Yhdistynyt kuningaskunta) on brittiläinen autourheilija. Hän osallistui urallaan yhteensä 20 Formula 1 -kilpailuun, joista seitsemässä selviytyi karsinnasta kilpailuun saavuttaen yhden MM-pisteen.


title: Julian Bailey

text: Bailey aloitti uransa ajamalla 1980-luvulla Formula Ford -sarjoja. Hän voitti Townsend-Thoresenin, Formula Ford Festivalin ja BBC TV Grandstand Formula 2000 Trophy kilpailut.


title: Julian Bailey

text: Rahoituksen puuttuessa Baileyn oli vaikeaa nousta isompiin sarjoihin. Hän siirtyi vuonna 1985 ajamaan Formula 3 ja vuonna 1987 Formula 3000 -sarjojen kilpailuja. Hän voitti yhden kilpailun Brands Hatchissä ja ajoi muutaman kerran palkintokorokkeelle.


title: Julian Bailey

text: Bailey aloitti F1-uransa Tyrrell-tallissa kaudella 1988, jolloin hän osallistui kaikkiin 16 osakilpailuun. Parhaaksi saavutukseksi jäi Yhdysvaltain GP:ssä ajettu yhdeksäs sija.


title: Julian Bailey

text: Bailey palasi F1-radoille kaudeksi 1991. Tämä kausi jäi kuitenkin hänen uransa viimeiseksi – ja vain neljän kilpailun mittaiseksi. Bailey onnistui hankkimaan rahalla Lotukselta kuljettajanpaikan ja ajoi tallin autolla viimeisestä lähtöruudusta kuudenneksi San Marinon GP:ssa ja saavutti näin uransa ainoan MM-pisteen. Muissa kolmessa kilpailussa kyseisellä kaudella hänen kohtalonaan oli karsiutuminen ja rahoituksen loppuminen.


title: Julian Bailey

text: F1-uran jälkeen Bailey on kilpaillut vakioautosarjoissa, kuten BTCC:ssä. Vuosina 1989-90, 1997 ja 2001-02 Bailey osallistui Le Mansin 24 tunnin ajoihin, joissa hän keskeytti joka kerta. Hän siirtyi vuonna 1997 ajamaan FIA GT Championshipia ja vuonna 1998 Britannian GT:tä, joissa molemmissa hän voitti mestaruuden vuosina 1999 ja 2000.


title: Julian Bailey

text: Kilpa-autoilun lopettamisen jälkeen Bailey osti William Bray -nimisen gastropubin Sherestä, Englannista.


title: Julian Bailey

text: Bailey on esiintynyt televisiossa Formula 1 -kommentaattorina ESPN Starilla ja esittänyt Stigiä Top Gear -auto-ohjelmassa.


title: Julian Bailey

text: Bailey on kilpa-ajaja Jack Clarken isäpuoli.


title: Mahikeng

text: Mahikeng (vuoteen 1980 Mafeking) on Etelä-Afrikan North West -provinssin entinen pääkaupunki. Nykyinen pääkaupunki on naapurikaupunki Mmabatho. Mafikeng sijaitsee 1 400 kilometriä Kapkaupungista koilliseen. Rautatietä pitkin sieltä on 790 kilometriä Zimbabwessa olevaan Bulawayon kaupunkiin. Idässä olevasta Johannesburgista on Mahikengiin linnuntietä 260 kilometriä. Kaupunki sijaitsee 24 kilometriä Botswanan etelärajasta etelään, ja Madibin kultakentät sijaitsevat 15 kilometriä kaupungista etelään. Vuonna 2001 kaupungissa oli 49 300 asukasta. Vuonna 2007 kaupungissa on ilmoitettu olevan 250 000 asukasta, joista 69 000–75 000 asuu kaupungin liikekeskuksessa.


title: Mahikeng

text: Mahikeng oli alkuaan barolong-heimon keskuspaikka. Kaupungin perustivat 1885 brittiläiset palkkasoturit, joille barolong-heimon päällikkö lahjoitti maata. Uudisasutus sai nimen Mahikeng, joka on setswanaa ja merkitsee kivistä paikkaa. Myöhemmin brittiläiset uudisasukkaat kirjoittivat nimen muotoon Mafeking.


title: Mahikeng

text: Toisen buurisodan puhjettua 1899 Transvaalin armeija piiritti kaupungin. Piiritys kesti 217 päivää lokakuusta 1899 toukokuuhun 1900 ja teki kaupungin puolustusta johtaneesta Robert Baden-Powellista brittien kansallissankarin. Brittejä kuoli piirityksen aikana kaikkiaan 212 ja yli 600 haavoittui, buurien menetykset olivat huomattavasti suuremmat.


title: Mahikeng

text: Mahikeng oli 1894–1965 Betšuanamaan protektoraatin pääkaupunki, vaikka se sijaitsi alueen rajojen ulkopuolella. Vuonna 1965 Gaboronesta tehtiin sen alueen pääkaupunki, josta myöhemmin tuli Botswana. Mahikeng toimi lyhyen ajan nimellisesti itsenäisen Bophuthatswanan bantustanin pääkaupunkina, ennen kuin 1970-luvulla uudeksi pääkaupungiksi tuli Mmabatho.


title: Ramokgwebana

text: Ramokgwebana on kaupunki Botswanan itärajalla. Zimbabwen puolella rajaa sijaitsee Plumtree. Kaupunki sijaitsee Francistownista Zimbabwen Bulawayoon kulkevan rautatien varrella.


title: Poste Restante (albumi)

text: Poste Restante on vuonna 1978 julkaistu suomalaisen Paajasen esikoisalbumi. Albumin kappaleet äänitettiin syksyllä 1977 Finnvoxin studiolla. Vielä vuoden 1977 albumilta julkaistiin single "80 lätkä / Poste Restante" ja itse albumi julkaistiin vuonna 1978. Levyn tuottamisesta vastasi Jarmo Jylhä ja sovituksista pääasiassa Bruno Korpela.


title: Plumtree

text: Plumtree on kaupunki Matabelelandissa Zimbabwessa. Se sijaitsee lähellä Botswanan rajaa ja on paikallinen hallinnollinen keskus. Rautatie Bulawayosta Francistowniin Botswanaan ylittää rajan lähellä Plumtreetä. Kaupunki on perustettu 1897, ja siellä on viljamyllyjä ja tiiliteollisuutta. Kaupungissa on myös kasino.


title: Odo Tournailainen

text: Odo Tournailainen ("Odoardus", myös "Odo Cambrailainen") (1060–1113) oli benediktiinimunkki sekä skolastinen filosofi ja teologi. Hän oli kotoisin Orléansista.


title: Odo Tournailainen

text: Kaniikit kutsuivat Odon Tournaihin opettamaan vuonna 1087. Hän liittyi benediktiineihin vuonna 1095, jolloin hän siirtyi St. Martinin luostariin. Myöhemmin hänestä tuli luostarin apotti. Vuonna 1105 hänet valittiin Cambrain piispaksi, ja hänet vihittiin virkaan Reimsin kirkolliskokouksessa. Hän ei kuitenkaan voinut toimia koko aikaa virassa, koska kieltäytyi ottamasta investituuraa keisari Henrik IV:ltä. Tämän poika Henrik V kuitenkin palautti Cambrain piispanviran Odolle vuonna 1106.


title: Odo Tournailainen

text: Vuonna 1110 Odo ajettiin kuitenkin maanpakoon, koska ei ollut koskaan saanut ristiä ja sormusta keisarilta. Hän vetäytyi Anchinin luostariin lähelle Pecquencourtia, jossa hän kuoli saamatta enää piispanvirkaa itselleen.


title: Odo Tournailainen

text: Suurin osa Odon teoksista on kadonnut. Säilyneet voidaan löytää "Patrologia Latinasta" (osa 160). Näihin kuuluu ennen kaikkea teos "De peccato originali" (”Perisynnistä”). Odon universaalikiistaan liittynyt kanta oli käsiterealistinen. Hänen mukaansa esimerkiksi ihmissubstanssi on yksi. Kun uusi ihmislapsi syntyy, Jumala luo uuden ominaisuuden olemassa olevalle ihmissubstanssille; ei niin että loisi uuden ihmissubstanssin. Tämä selitti mm. perisynnin periytymisen ihmiskunnassa: ihmissubstanssi saastui syntiinlankeemuksessa, ja saastumisen tila välittyi jälkipolville (vrt. tradukianismi, jonka mukaan ihmissielu periytyy esi-isiltä).


title: Selebi-Pikwe

text: Selebi-Pikwe on kaivoskaupunki itäisessä Botswanassa. Vuonna 2001 siellä oli 49 849 asukasta. Nikkelikaivos aloitti toimintansa 1973 ja se on ollut siitä lähtien kaupungin tärkein työnantaja.


title: Selebi-Pikwe

text: Alkuaan alueella oli kaksi pientä paikkakuntaa, Selebi ja Pikwe, joiden kallioperässä oli laaja tutkimaton kupari- ja nikkeliesiintymä. Maanalaiset rikkaudet tutkittiin 1960-luvulla. Kaivos ja pikkukaupunki rakennettiin metsään näiden kahden paikkakunnan väliin, ja alueelle annettiin yhdistelmänimi Selebi-Pikwe.


title: Selebi-Pikwe

text: Seudun tärkein työnantaja on Bamangwato Concessions Ltd. -yhtiön (BCL) kaivos, jossa nikkoliittimalmia louhitaan useasta kaivoskuilusta ja avolouhoksesta. Se tarjoaa työtä 4200 hengelle. Malmi kuljetetaan kaivoksesta rautateitse sulatettavaksi. Hämmästyttävää kyllä kuljetuksessa käytettävät veturit ovat höyryvetureita, jotka on ostettu Zimbabwen (National Railways of Zimbabwe, NRZ) ja Etelä-Afrikan rautateiltä (South African Railway, SAR). Veturit aiotaan korvata dieselvetureilla 2015 jälkeen.


title: Selebi-Pikwe

text: Kaivosyhtiö aiotaan pitää toiminnassa vuoteen 2010. Nikkelin korkea hinta saattaa aikaansaada toiminnan jatkumisen pidempäänkin. Ei kuitenkaan ole aivan varmaa avataanko uusia kaivoskuiluja, mutta nykyisistä kuiluista malmi on louhittu muutamassa vuodessa.


title: Vilhelm Champeauxlainen

text: Vilhelm Champeauxlainen (, ) (n. 1070 – 18. tammikuuta 1121 Châlons-en-Champagne) oli ranskalainen skolastinen filosofi ja teologi.


title: Vilhelm Champeauxlainen

text: Vilhelm syntyi Champeauxissa lähellä Melunia. Opiskeltuaan Anselm Laonlaisen ja Roscellinuksen oppilaana hän opetti Notre Damen katedraalikoulussa. Hänestä tuli sen kaniikki vuonna 1103. Hänen tunnetuin oppilaansa on Pierre Abélard. Vuonna 1108 hän vetäytyi Pariisin St. Victorin luostariin ja jatkoi opettamista siellä. Myöhemmin hänestä tuli Châlons-en-Champagnen piispa, ja hän otti osaa investituurariitaan paavi Calixtus II:n tukijana. Vilhelm edusti tätä Moussonin konferenssissa.


title: Vilhelm Champeauxlainen

text: Vilhelm kannatti universaalikiistassa äärimmäistä realismia, ja häntä voidaan pitää tällaisen kannan perustajana. Kannan mukaan universaalit ovat olemassa itsenäisenä ihmismielestä ja partikulaareista eli yksilöolioista riippumatta.


title: Vilhelm Champeauxlainen

text: Vilhelmin ainoat painetut teokset ovat eukaristiaa koskeva katkelma osana Jean Mabillonin toimittamaa Bernhard Clairvauxlaisen teosten laitosta, sekä teokset "Moralia A brevi ala" ja "De Origine Animae" teoksessa E. Martnes, "Thesaurus novus Anecdotorum", 1717, vol. 5. Viimeksi mainitussa hän katsoi, että kastamattomana kuolleet lapset joutuvat kadotukseen, koska puhdas sielu turmeltuu ruumiissa. Hän kannatti sielua koskevaa kreationismia, eli oppia, jonka mukaan Jumala luo uuden sielun erikseen jokaiselle ihmiselle.


title: Vilhelm Champeauxlainen

text: Vilhelmiltä tunnetaan lisäksi joitakin katkelmia, joista merkittävin on "De Essentia Dei et de Substantia Dei". Hänen nimiinsä on laitettu myös etiikkaa ja raamatuntulkintaa käsittelevä teos "Liber Sententiarum".


title: Irock

text: Irock on suomalaisen kitaristi-laulaja Ile Kallion debyyttialbumi sooloartistina. Se ilmestyi sekä Suomessa, että Ruotsissa vuonna 1977. Albumilta julkaistiin samana vuonna "Cindy / Love Song" -single.


title: Irock

text: Re-masteroitu CD-versio albumista ilmestyi 31. lokakuuta 2007.


title: Irock

text: Kaikki kappaleet säveltänyt Ile Kallio, ellei toisin mainittu.


title: Luterilainen maailmanliitto

text: Luterilainen maailmanliitto () on luterilaisten kirkkojen yhteisö ja yhteistyöjärjestö. Se perustettiin Ruotsissa, Lundissa, vuonna 1947. Järjestön päämaja sijaitsee Sveitsissä, Geneven lähellä Le Grand-Saconnex’ssa.


title: Luterilainen maailmanliitto

text: Maailmanliittoon kuuluu nykyään 145 jäsenkirkkoa, jotka jakavat järjestön kautta saarna- ja alttariyhteyden toisiinsa. Näihin kirkkoihin kuuluu yhteensä yli 70 miljoonaa jäsentä.


title: Luterilainen maailmanliitto

text: LML:n korkein päättävä elin on noin joka kuudes vuosi pidettävä yleiskokous, joka valitsee vuosittain kokoontuvan neuvoston. Suomen evankelis-luterilainen kirkko on kolmanneksi suurin LML:n jäsenkirkoista. Vuonna 2010 liiton puheenjohtajaksi valittiin piispa Munib Younan.


title: Maija Vilkkumaan diskografia

text: Tämä on suomalaisen laulaja-lauluntekijä Maija Vilkkumaan soolouran diskografia. Hän on soolourallaan julkaissut seitsemän albumia, EP:n, livealbumin sekä kokoelman. Vilkkumaan seitsemäs studioalbumi julkaistiin syksyllä 2015.


title: Get Out

text: Get Out on suomalaisen kitaristi-laulaja Ile Kallion toinen sooloalbumi. Se ilmestyi sekä Suomessa, että Ruotsissa vuonna 1980.


title: Get Out

text: Vuonna 2001 Warner Music julkaisi albumista remasteroidun version.


title: Vincent Delerm

text: Vincent Delerm (s. 31. elokuuta 1976 Évreux, Ranska) on ranskalainen muusikko. Hän on kirjailija Philippe Delermin poika. Delerm tunnetaan humoristisista ja leikittelevistä sanoituksistaan ja kepeistä pianolla säestämistään pop-melodioista.


title: M22 Locust

text: Light tank M22 eli Locust oli Yhdysvaltalainen panssarivaunu toisessa maailmansodassa. Se oli pienin Yhdysvalloissa valmistettu panssarivaunu. Se suunniteltiin maahanlaskujoukoille ja siksi sitä voitiin kuljettaa Hamilcar-liitokoneessa. Sitä voitiin myös kuljettaa C-54 Skymasterissa, muttei kokonaisena. Toisen maailmansodan aikana sitä käytettiin vain kerran, kun pieni määrä brittien 6:lle maahanlaskudivisioonalle kuulunutta Locustia käytettiin Reinjoen ylityksessä. Sodan jälkeen Locusteja myytiin Egyptille, joka käytti niitä Israelin itsenäisyyssodassa ja poisti ne käytöstä vuonna 1956. Israel sai muutaman vaunun sotasaaliiksi ja poisti ne käytöstä 1952.


title: M22 Locust

text: 1 900 Locustia tilattiin, joista 830 rakennettiin.


title: Echoes, Silence, Patience & Grace

text: Echoes, Silence, Patience & Grace on Foo Fightersin kuudes studioalbumi, joka julkaistiin 25. syyskuuta 2007. Albumin on tuottanut Gil Norton, joka oli viimeksi mukana yhtyeen toisella albumilla, "The Colour and the Shapella".


title: Echoes, Silence, Patience & Grace

text: Albumi debytoi Britannian albumilistalla sijalla yksi, myyden ensimmäisellä viikollaan 135 685 kopiota. Albumi myi platinaa ensimmäisellä viikollaan Australiassa ja Uudessa-Seelannissa. Yhdysvalloissa se sijoittui Billboard 200 -albumilistalla sijalle 3, myyden 168 668 kopiota ensimmäisellä viikollaan. Se on sittemmin myynyt kultaa Yhdysvalloissa, ja myynyt 1 416 000 kopiota maailmanlaajuisesti. Suomessa albumi nousi Suomen virallisen listan sijalle 7.


title: Palanderin talo

text: Palanderin talo voi tarkoittaa seuraavia rakennuksia:


title: Palapye

text: Palapye on Botswanassa oleva suurehko kaupunki, joka sijaitsee Francistownin ja Gaboronen puolivälissä. Vuosien varrella kaupungin sijainti on tehnyt siitä sopivan pysähdyspaikan eteläisen Afrikan tärkeän pohjois-etelä suuntaisen rautatien ja maantien varrella.


title: Palapye

text: Vuonna 2011 kaupungissa oli noin 37 000 asukasta. Vuosina 2001-2011 väestö kasvoi 3,54 prosenttia vuodessa.


title: Palapye

text: Palapyessa on myös pieni lentokenttä ja Morupule Collieryn hiilikaivos, josta saadaan tarvittava hiili Morupulen voimalaan, joka on Botswanan tärkein sähköntuottaja. Voimalassa on ryhdytty laajennustoimiin sen tuotannon lisäämiseksi yritettäessä vastata maan kasvavaan sähkönkulutukseen. Rakennustyöt alkavat 2008. Palapyessa on Lotsane Senior Secondary School, joka on hallituksen koulu, sekä useita muita ala-asteita ja peruskouluja. Kaupungissa on myös useita yksityiskouluja palvelemassa muuta opetusta.


title: Palapye

text: Vuonna 1997 Palapyen sanottiin olevan Afrikan nopeimmin kasvava kylä, jonka suunniteltiin kasvattavan väestönsä kolmestakymmenestä tuhannesta sataan kahdeksaankymmeneen tuhanteen. Suunnitelmat rakentaa Botswanan toinen yliopisto Palapyehen ovat edistyneet hyvin. Rakennustöiden on arveltu alkavan vuonna 2008.


title: Palapye

text: Palapyen lähellä on useita tunnettuja matkailunähtävyyksiä. Khama Rhinon eläinten suojelualue on ehkä parhaiten tunnettu. Se sijaitsee 40 kilometrin päässä Palapyesta. Alueella suojellaan sarvikuonoja. Siellä elää sekä isosarvikuonoja että pensassarvikuonoja, 30 muuta maaeläinlajia ja yli 230 lintulajia.


title: Palapye

text: Tswapongin kukkuloilla on myös monia historiallisesti tärkeitä alueita. Sitä on ehdotettu Unescon maailmanperintökohteeksi. Samoin lähellä on mystinen Moremi Gorge, jossa on jatkuvasti vettä tuottavia lähteitä.


title: Palapye

text: Noin 20 kilometriä Palapyesta kaakkoon, lähellä Malakan kylää, on Phalatswen jäänteet, joita kutsutaan myös nimellä Old Palapye. Alueella asui bamangwatoiksi kutsuttuja ihmisiä, joita hallitsi 1889–1902 Khama III.


title: Monica Hargrove

text: Monica Hargrove (s. 30. joulukuuta 1982) on yhdysvaltalainen 400 metrin juoksija.


title: Monica Hargrove

text: Hargrove oli Moskovan sisäratojen MM-kisoissa 2006 mukana Yhdysvaltain joukkueessa, joka voitti MM-hopeaa 4 x 400 metrin viestijuoksussa. Hän sijoittui kahdeksanneksi . Hän juoksi alkuerissä Yhdysvaltojen viestijoukkueessa, joka voitti lopulta kultaa Sopotin MM-hallikilpailuissa 2014.


title: Monica Hargrove

text: Lähteet: IAAF, Tilastopaja


title: Karl-Heinz Feldkamp

text: Karl-Heinz "Kalli" Feldkamp (s. 2. kesäkuuta 1934 Essen, Nordrhein-Westfalen) on saksalainen jalkapallovalmentaja ja entinen pelaaja. Feldkamp on yksi Saksan kokeneimmista valmentajista yli 400 bundesliigaottelun kokemuksella.


title: Karl-Heinz Feldkamp

text: Feldkamp pelasi aktiivisesti Rot-Weiß Oberhausenissa alemmilla sarjatasoilla 1960-luvulla. Suurimmat kannuksensa Feldkamp on kuitenkin hankkinut 1972 alkaneella valmennusurallaan. Hän valmensi kaudella 1972–75 SG Wattenscheid 09, josta hän kuitenkin sai potkut. 1975–76 hän toimi DJK Güterslohin päävalmentajana ennen siirtymistään 2.Bundesliigassa pelanneen Arminia Bielefeldin päävalmentajaksi. Joukkue oli nousta pääsarjatasolle jo Feldkampin ensimmäisellä päävalmentajakaudella, muttei aivan onnistunut. Kaudella 1977–78 seura kuitenkin voitti 2.Bundesliigan ja nousi pääsarjatasolle.


title: Karl-Heinz Feldkamp

text: Menestyksekkään kauden jälkeen Feldkamp siirtyi 1. FC Kaiserslauternin päävalmentajaksi. Feldkampin johdolla Kaiserslautern sijoittui kahdesti kolmanneksi 1. Bundesliigassa ja eteni Saksan Cupin finaaliin 1981, mutta hävisi siellä Eintracht Frankfurtille 3–1. UEFA Cupissa Feldkamp luotsasi Kaiserslauternin aina välieriin saakka 1981–82. Puolivälierissä se pudotti jatkosta Real Madridin ja välierissä hävisi tulevalle mestarille IFK Göteborgille.


title: Karl-Heinz Feldkamp

text: 1982–1984 Feldkamp valmensi Borussia Dortmundia ja Arminia Bielefeldiä ilman suurempaa menestystä. 1984 hän siirtyi Bayer Uerdingenin päävalmentajaksi. Feldkamp johdatti joukkueen yllättäen Saksan Cupin voittoon 1984–85. Finaalissa Bayer Uerdingen kaatoi itsensä FC Bayern Münchenin maalein 2–1. Seuraavana vuonna joukkue eteni aina välieriin saakka Cup-voittajien Cupssa pudottaen puolivälierissä DDR:n mahtiseura Dynamo Dresdenin. Välierissä Bayer Uerdingen koki tappion Club Atlético de Madridille.


title: Karl-Heinz Feldkamp

text: Kaudella 1987–88 hän valmensi Eintracht Frankfurtia, seuraa jolle hänen luotsaamansa FC Kaiserslautern oli aikaisemmin hävinnyt Saksan Cupin loppuottelussa. Nyt Feldkamp korjasi virheet ja juhli kauden päätteeksi Cupin finaalissa 1–0 voittoa VfL Bochumista. 1988–89 Feldkamp valmensi egyptiläisseura El Ahlyn tuplamestaruuteen Egyptissä.


title: Karl-Heinz Feldkamp

text: Alkuvuonna 1990 Feldkamp palasi Saksaan ja teki kaksivuotisen sopimuksen 1. FC Kaiserslauternin kanssa. Feldkampin johdolla seura välttyi putoamiselta ja eteni vielä Saksan Cupin loppuotteluun, jossa se voitti SV Werder Bremenin 3–2. Seuraavana kautena Feldkamp johdatti Kaiserslauternin sensaatiomaisesti Saksan mestaruuteen. Seuraavalla kaudella Kaiserslautern jäi liigassa viidenneksi. Mestarien liigassa Kaiserslautern putosi 2.kierroksella tulevan mestarin FC Barcelonan voittaessa vierasmaalisäännön perusteella.


title: Karl-Heinz Feldkamp

text: 1992 Feldkamp siirtyi valmentamaan Galatasaray SK:ta Turkkiiin. Feldkampin johdolla seura otti tuplamestaruuden voittaen sekä liigan että Cupin. Edellisestä liigamestaruudesta oli kulunut jo neljä vuotta. Feldkamp ei valmentanut kuin yhden kauden jättäen tehtävänsä apulaisvalmentajalleen Reiner Hollmannille.


title: Karl-Heinz Feldkamp

text: Palattuaan Turkista Feldkamp ei valmentanut vaan työskenteli ZDF-televisiokanavalle yhdessä entisen maajoukkuepelaaja Dieter Kürtenin kanssa kommentoiden jalkapallon arvokisoja.


title: Karl-Heinz Feldkamp

text: 1999 Feldkamp toimi väliaikaisesti turkkilaisjoukkue Beşiktaş JK:n päävalmentajana, mutta pesti jäi lyhytaikaiseksi. Feldkamp piti kahdeksan vuoden tauon valmentajamisesta kunnes palasi 2007 Galatasaray SK:n päävalmentajaksi. Eric Geretsin erottua 73-vuotias veteraanivalmentaja teki kaksivuotisen sopimuksen istanbulilaisjoukkueen kanssa.


title: Karl-Heinz Feldkamp

text: Feldkampin pesti Galatasarayssa jäi kuitenkin lyhyeksi, kun hän jätti tehtävänsä huhtikuussa 2008. Seurajohdon kanssa riitoihin ajautuneella Feldkampilla oli sopimus seuran kanssa kauden 2008–09 loppuun saakka.


title: Karl-Heinz Feldkamp

text: Marraskuussa 2008 uutisoitiin, että Feldkamp palaa takaisin Galatasarayhin tekniseksi johtajaksi kauden loppuun ulottuvalla sopimuksella. Feldkampin on määrä valvoa myös potku-uhan alla olevan päävalmentaja Michael Skibben toimintaa.


title: Harold Hardwick

text: Harold Hampton Hardwick (14. joulukuuta 1888 – 22. helmikuuta 1959) oli australialainen uimari. Hän voitti olympiakultaa 4x200 m vapaauintiviestissä Tukholman olympialaisissa v. 1912. Samoissa kilpailuissa hän saavutti henkilökohtaisen mitalin sekä 400 m että 1500 m vapaauinnissa. Hän oli myös ammattilaisnyrkkeilijä ja saavutti everstin arvon Australian ilmavoimissa.


title: Harold Hardwick

text: Hardwick syntyi Sydneyssä ja aloitti uintiuransa 11-vuotiaana. Vuonna 1909 hän sijoittui toiseksi Australaasian mestaruuskilpailuiden 100 jaardin (91 m) ja 880 jaardin (805 m) matkalla. Vuonna 1911 hän voitti 220 jaardin (201 m) ja 880 jaardin vapaauintimatkat. Seuraavana vuonna järjestetyissä olympialaisissa hän voitti Australaasian joukkueessa (Australia ja Uusi-Seelanti lähettivät kilpailuihin yhteisen joukkueen) yhteensä kolme mitalia. Hän ei kilpaillut nyrkkeilyssä, koska nyrkkeily ei ollut kilpailuohjelmassa.


title: Harold Hardwick

text: Hardwick karsiutui 100 m vapaauinnissa välierävaiheessa. 400 metrin matkalla hän voitti alkueränsä ja välieränsä, muta jäi kolmanneksi ajalla 5.31,2. 1500 metrin vapaauinnissa hän myös voitti sekä alku- että välieränsä, mutta jäi jälleen kolmanneksi ajalla 23.15,4. Kultamitalin hän sai 4x200 m vapaauintiviestistä. Joukkue voitti viestin uudella maailmanennätysajalla 10.11,2.


title: Harold Hardwick

text: Palattuaan olympialaisten jälkeen Australiaan, Hardwick lopetti kansainvälisen uintiuransa ja aloitti lainelautailun ja voitti kansallisen mestaruuden. Vuonna 1915 hän ryhtyi ammattilaisnyrkkeilijäksi ja voitti Australian mestaruuden.


title: Harold Hardwick

text: Hardwick kuoli 22. helmikuuta 1959 Ruschutters Bayssä.


title: Kauttuan paperitehdas

text: Kauttuan paperitehdas on Eurassa sijaitseva paperitehdas. Sen omistaa japanilaiseen Nippon Paper Industriesiin kuuluva Jujo Thermal. Aiemmin koko tehdas oli Ahlströmin omistuksessa ja vuoteen 2015 saakka Ahlstrom Tampere Oy:llä oli Kauttuan paperitehtaalla yksi paperikone ja Jujo Thermal Oy:llä kaksi paperikonetta. Ahlstromin paperikone suljettiin juhannusviikolla 2015. Kauttuan paperitehtaan tuotantokapasiteetti on yhteensä noin 82 000 tonnia erikoispapereita. Tehtaalla työskentelee yhteensä noin 309 henkilöä. Työntekijöitä edustaa Paperiliiton Kauttuan osasto n:o 7 r.y.


title: Kauttuan paperitehdas

text: Pääraaka-aineena valmistettavissa papereissa on koivu- ja mäntysellu. Vuosina 1951-1953 tehtaassa valmistettiin myös wc-paperia.


title: Kauttuan paperitehdas

text:
Paperinvalmistus Kauttualla alkoi vuonna 1907. Tiilisen tehdasrakennuksen suunnitteli porilainen arkkitehtitoimisto Fagerholm & Nordman.
Paperitehdas teki laajaa yhteistyötä Ahlströmin omistaman Euran Paperi nimisen jalostustehtaan kanssa. Jalostustehtaan eräs tärkeimmistä tuotteista oli Neuvostoliittoon toimitettu vahattu karamellipaperi, jonka raakapaperi tehtiin Kauttuan paperitehtaalla. Karamellipaperin valmistus paperitehtaalla aloitettiin vuonna 1944 ja loppui se kun PK3 tuhoutui vuonna 1993.
Taidepainopaperi Kaubelart oli Suomen ensimmäinen päällystetty kiiltävä paperi, josta tuli myöhemmin hyvän laadun standardi päällystetyille papereille.
Lämpöherkän paperin tuottajana Kauttuan paperitehdas on ainoa tuotantolaitos Pohjoismaissa.
Tehtaille on myös rautatieyhteys, mutta rautatiekuljetukset on lopetettu ja osa rataa purettu viennin päätyttyä Neuvostoliittoon.


title: Kirill Borichev

text: Kiril Borichev (s. 1989 Petroskoi) on suomalainen lentopalloilija, joka on edustanut lentopallon Mestaruusliigassa Raision Loimua kaudesta 2013-2014 alkaen. Borichev on yleispelaaja ja mittaa hänellä on 193 cm.


title: Kirill Borichev

text: Borichev on Vaasan Kiiston kasvatteja. Kaudella 2006–2007 hän pelasi uransa ensimmäisen kauden SM-liigassa. Peliaikaa ei kuitenkaan tullut kovin paljoa vasta 17-vuotiaalle nuorukaiselle. SM-liigan lisäksi Borichev pelasi Vaasan Kiiston 2-sarjajoukkueessa hyvällä menestyksellä. Hän oli joukkueensa kapteeni sekä tärkeä lenkki koko kauden ajan. Kausi päättyi lopulta 2-sarjan mestaruuteen ja nousuun 1-sarjaan.


title: Kirill Borichev

text: Vuonna 2008 Borichev siirtyi veljensä Dmitrin tavoin Keski-Savon Paterin joukkueeseen. Tämän kauden jälkeen Paterin liigapaikka siirtyi Savonlinnaan Saimaa Volleylle, jonne myös Borichev siirtyi pelaamaan. Kauden aikana hän pelasi myös Enonkosken Pyrinnön joukkueessa 1-sarjaa. Kaudet 2010-2013 Borichev pelasi I-sarjassa Vaasan Kiiston riveissä.


title: Kirill Borichev

text: Kaudeksi 2013-2014 Borichev teki paluun Mestaruusliigaan Raision Loimun riveissä, jossa hän on pelannut siitä lähtien. Uusin sopimus kattaa ainakin vielä kauden 2015-2016.


title: Pasi Tiermas

text: Pasi Tiermas on suomalainen lentopalloilija, joka pelasi Lentopallon SM-liigassa kaudella 2007–2008 Vaasan Kiistossa. Hän purki sopimuksensa palkka- ja sopimuserimielisyyksien vuoksi tammikuussa 2008. Tiermas pelaa tällä hetkellä Nikosiassa, Kyproksella.


title: Pasi Tiermas

text: Lentopalloilijaksi Tiermas on lyhyt, vain 169 cm ja hän pelaa liberona.


title: Pasi Tiermas

text: Tiermas on edustanut Kiiston lisäksi SM-liigassa Vammalan Lentopalloa ja Perungan Poikia.


title: Sotapojan heilat

text: Sotapojan heilat on Aarne Tarkaksen ohjaama ja käsikirjoittama suomalainen sotilasfarssi vuodelta 1958.


title: Sotapojan heilat

text: Ensi-ilta oli Helsingissä 15. elokuuta 1958 Rexissä ja Tuulensuussa. Elokuva oli viimeinen Fennada-Filmin seitsemän sotilasfarssin sarjasta. Sarja päättyi, vaikka "Sotapojan heilat" oli vuoden 1958 kolmanneksi katsotuin kotimainen elokuva. Aarne Tarkas kyllä tarjosi Fennadalle "Vatsa sisään, rinta ulos!" -käsikirjoitusta seuraavana keväänä, mutta Fennadan johtaja Mauno Mäkelä torjui sen. Suomen Filmiteollisuus sen sijaan tarttui tarjoukseen, Tarkaksen ohjaamana siitä tuli vuoden 1959 paras yleisömenestys. "Sotapojan heilat" julkaistiin vuonna 2004 neljän elokuvan dvd:nä "Fennadan sotaelokuvat".


title: Sotapojan heilat

text: Elokuvan juoni koostuu pääasiassa lajityypilleen ominaisista käänteistä. Elokuva alkaa ja päättyy alokkaiden simputuskohtauksella. Jälkimmäisellä kerralla siitä pitävät huolen uudet ryhmänjohtajat, jotka elokuvan alussa olivat itse simputettavia alokkaita. Tapaa ei elokuvassa kyseenalaisteta, vaan perinteen siirtäminen seuraavalle saapumiserälle oli luonnollista.


title: Sotapojan heilat

text: Alokas Esko Puustisella (Pöysti) on sata kirjeystävää, tällä hän varmistaa saavansa päivittäin postia kasarmille. Hän on myös kertonut jokaiselle syntymäajakseen eri päivän ja saa näin kirjeystäviltään päivittäin syntymäpäiväkakkua. Alokastoverit Kervinen ja Toivo päättävät tehdä Puustiselle jäynän ja kutsuvat kaikki kirjeystävät yhtä aikaa varuskuntaan häntä tapaamaan. Myös toinen elokuvan päähenkilöistä, Tommi Rinteen esittämä alokas Matti Kervinen, joutuu kiipeliin. Palatessaan puntikselta hän menettää vaatteensa uituaan ensin salmen ylitse varuskunta-alueelle ja pudottettuaan kiireessä vaatemytyn rannalle, josta kiertovartio ne ottaa talteen. Pohtiessaan, miten selvityisi tilanteesta, Kervinen kohtaa kirjeystäviään metsään pakosalle lähteneen Puustisen. Kervinen tunnustaa osallisuutensa jäynään, mutta Puustinen ei kanna kaunaa, sillä hän oli jo ollut aikeissa lopettaa kirjeenvaihtotouhut.


title: Sotapojan heilat

text: Jo monissa aikalaisarvioissa elokuvan vastaanotto oli suopea, vaikka lajityyppiin yleisesti suhtauduttiin varauksella. Ossi Kastell (Kauppalehti) kirjoitti: "Suomalaiseksi sotilasfarssiksi Sotapojan heilat on harvinaisen luonteva, leveän kasarmihuumorin kyllästämä elokuva".


title: Sotapojan heilat

text: Toiset kuitenkin suhtautuivat kriittisesti, ja elokuva nähtiin vain armeijan propagandavälineenä, kuten Modest Savtschenko (Kansan Uutiset), joka epäili, että sotilasfarssien perimmäinen tarkoitus "on - - nuorisomme totuttaminen ajatukseen, että sotapalvelus on loppujen lopuksi aika hauska velvollisuus". Heikki Eteläpää (Ilta-Sanomat) piti elokuvan moraalista viestiä kyseenalaisena: "Ns. moraaliltaan Sotapojan heilat haiskahtaa vähän kyseenalaiselta, se tuntuu tahtovan sanoa, että AUK:ssa mukavan lupsakoistakin sotamiehistä tulee järjestään mitä kostonhaluisimpia ja pikkumaisimpia korpraaleja."


title: Sotapojan heilat

text: Erään myöhemmän kriitikon arvion mukaan elokuva tuuletti sotilasfarssin lajityyppiä. Parhaimmillaan se on kansainväliselle tasolle pääsevä komedia, ensinnäkin näyttelijöiden ansiosta, mutta toisen kriitikon mukaan erityisesti käsikirjoituksensa vuoksi, jossa on yllättävää nokkeluutta Sitä on luonnehdittu myös suomalaiseksi sotilasfarssiksi hauskimmillaan..


title: Sukulaissana

text: Kielitieteessä sukulaissanat ovat sanoja, joilla on sama alkuperä. Esimerkiksi suomen "pesä", unkarin "fészek" ja nenetsin "pyidya" ovat keskenään sukulaissanoja uralilaisen kantakielen kautta.


title: Sukulaissana

text: Sukulaissanat eivät välttämättä muistuta toisiaan niin paljon, että ne olisivat sukukielten puhujille tunnistettavia. Sukulaissanat erottaa kuitenkin lainasanoista se, että sukulaissanoilla on yhteinen kantamuoto, josta on muissakin sanoissa havaittujen säännöllisten äänteenmuutosten kautta kehittynyt kunkin tytärkielen sana. Esimerkiksi unkarin sana "fészek" alkaa [f]-ääntellä, ja tämä äännelaki koskee kaikkia unkarin sanoja, joiden kantamuoto alkoi äänteellä [p].


title: Sukulaissana

text: Sukulaissanojen semanttinen sisältö saataa vaihdella huomattavasti. Eräs esimerkki on englannin sana "black" "musta", jolla on venäjän kielessä sukulaissana белый (belyj) "valkoinen" ja jotka ovat kummatkin peräisin indoeurooppalaisen kantakielen sanasta *"bhel" "palaa, hohtaa". Germaanisessa kantakielessä sana esiintyy muodossa *"blakaz" "roihunnut", joka viittaa mustaan puuhiileen.


title: Sovitus (elokuva)

text: Sovitus () on brittiläinen draamaelokuva vuodelta 2007. Se perustuu kirjailija Ian McEwanin samannimiseen romaaniin, ja sen on ohjannut Joe Wright. Pääosissa näyttelevät muun muassa James McAvoy ja Keira Knightley. "Sovitus" avasi vuoden 2007 Venetsian elokuvajuhlat, jolloin ohjaaja Joe Wrightista tuli 35-vuotiaana nuorin ohjaaja, jonka elokuva on avannut arvostetun juhlaviikon.


title: Sovitus (elokuva)

text: Elokuva kertoo, millaiset kauaskantoiset seuraukset lapsena annetusta väärästä valasta voi aiheutua.


title: Sovitus (elokuva)

text: On vuosi 1935. Briony Tallis (Saoirse Ronan) on 13-vuotias varakkaan englantilaisperheen tytär, joka on juuri saanut valmiiksi kirjoittamansa näytelmän. Briony yrittää valmistaa näytelmästä serkkujensa (Jack ja Ben Harcourt) avulla teatteriesityksen, mutta serkut pitkästyvät ja päättävät mennä uimaan. Briony jää sisälle ja näkee erityisen, seksuaalisesti jännittyneen kohtauksen hänen isosiskonsa Cecilian (Keira Knightley) ja palvelijan poika Robbien (James McAvoyn) välillä. Briony on ollut jo jonkin aikaa ihastunut Robbieen. Robbie palaa kotiin ja luonnostelee useita Cecilialle tarkoitettuja kirjeitä, joista yksi on hyvin sopimaton ja eroottinen. Hän ei kuitenkaan aio lähettää sitä, vaan asettaa sen sivuun. Ollessaan matkalla Tallisien kartanossa pidettäviin perhejuhliin Robbie pyytää Brionya viemään hänen kirjeensä Cecilialle. Robbie kuitenkin tajuaa liian myöhään antaneensa Brionylle oikean kirjeen sijasta sen rivon luonnoksen. Briony lukee kirjeen salaa ja alkaa tuntea yhä enemmän epäluuloa Robbien aikomuksia kohtaan.


title: Sovitus (elokuva)

text: Sinä iltana Cecilia ja Robbie tapaavat kartanon kirjastossa ja tunnustavat viimein tunteensa toisilleen. He alkavat rakastella spontaanisti. Briony saapuu kuitenkin paikalle ja näkee kaiken oven raosta. Epäilyttävän kirjeen ja nuoren ikänsä vuoksi Briony luulee Robbien raiskaavan hänen sisartaan. Illallisella paljastuu, että kaksosserkut ovat karanneet. Briony lähtee yksin metsään etsimään heitä ja törmää mieheen, joka on ilmeisesti juuri raiskannut Brionyn teini-ikäisen Lola-serkun (Juno Temple). Lola väittää, ettei hän tiedä raiskaajansa henkilöllisyyttä, mutta Briony on varma, että kyseessä oli Robbie. Hän kertoo tapahtumista vanhemmilleen ja poliisille väittäen, että hän näki Robbien itseteossa. Sitten hän näyttää äidilleen Robbien kirjoittamaa rivoa kirjettä. Kaikki uskovat Brionyn kertomukseen, lukuun ottamatta kuitenkaan Ceciliaa. Robbie pidätetään ja viedään vankilaan.


title: Sovitus (elokuva)

text: Neljä vuotta myöhemmin Robbie pääsee pois vankilasta sillä ehdolla, että hän liittyy armeijaan. Hänet määrätään Sussexin kuninkaallisen rykmentin 1. pataljoonan A-komppaniaan. Robbie tapaa Cecilian (joka ei ole puhunut perheelleen tapauksen jälkeen) jälleen Lontoossa. He vakuuttavat rakastavansa toisiaan yhä ennen kuin Robbie viedään laivalla Ranskan rintamalle. 18-vuotias Briony (Romola Garai) on liittynyt Cecilian entiseen sairaanhoitajayksikköön St. Thomasin sairaalaan, sillä hän haluaa olla hyödyksi yhteiskunnalle ja on luopunut saamastaan Cambridgen opiskelupaikasta. Briony on yrittänyt ottaa useasti yhteyttä Ceciliaan mutta tuloksetta, sillä Cecilia syyttää häntä Robbien vangitsemisesta. Myöhemmin loukkaantunut ja hyvin sairas Robbie tuodaan Dunkirkin rannoille odottamaan evakuointia.


title: Sovitus (elokuva)

text: Briony käsittää tekojensa seuraukset viimein täysin ja saapuu Cecilian luokse pyytääkseen tältä henkilökohtaisesti anteeksi. Cecilia vastaa kylmästi, ettei hän anna pikkusiskolleen anteeksi ikinä. Robbie kohtaa Brionyn ja on miltei hyökätä raivoissaan tämän kimppuun vaatien, että tämä kertoo välittömästi totuuden perheelleen ja viranomaisille. Briony paljastaa, että raiskaaja oli oikeasti heidän perheystävänsä Paul Marshall (Benedict Cumberbatch), joka oli raiskauksen aikoihin jo aikuinen mies. Marshall on kuitenkin ehtinyt mennä naimisiin Lolan kanssa, joten häntä ei voi enää vetää syytteeseen.


title: Sovitus (elokuva)

text: Vuosikymmeniä myöhemmin iäkäs Briony (Vanessa Redgrave) paljastaa eräässä haastattelussa, että hän on kuolemassa vaskulaariseen dementiaan ja että hänen romaaninsa "Sovitus" tulee olemaan hänen viimeisensä. Briony paljastaa, että hänen kirjan lopussa Cecilialle ja Robbielle esittämänsä anteeksipyyntö ei ole kuitenkaan totta. Todellisuudessa Robbie kuoli Dunkirkissä verenmyrkytykseen odottaessaan evakuointia, kun taas Cecilia kuoli vain muutamaa kuukautta myöhemmin Balhamin metroasemalle iskeneessä tulvassa Lontoon pommituksissa. Briony toivoo, että kirjoittamalla Cecilian ja Robbien kirjassaan takaisin yhteen hän voisi antaa heille sen onnellisen lopun, jonka he olivat aina ansainneet.


title: Sovitus (musiikki)

text: Sovitus on musiikkitermi, joka tarkoittaa tietoisesti tehtyjen, tavallisesti nuotinnettujen esitysversioiden luomista ennestään olemassa olevista sävellyksistä. Sovitus voi joko tarkentaa tai muuttaa alkuperäisen sävellyksen yksityiskohtia, mutta sävellyksen kokonaishahmoon sovituksessa ei kajota.


title: Sovitus (musiikki)

text: Sovituksiksi ei katsota kuulonvaraisesti periytyneiden sävellysten, kuten kansanmusiikin, versioita, improvisoituja koristeita tai kadensseja, jotka voivat varioida esityksestä toiseen. Myöskään tekstien liittämistä soitinsävellyksiin tai vokaaliosuuksien vaihtoa ei pidetä sovituksina, ellei näistä aiheudu musiikillista muutosta. Sovituksia eivät liioin ole sitaatti-, alluusio- tai kollaasitekniikoiden käyttöä sisältävät, eivätkä toisen säveltäjän teemaan perustuvia muunnelmateokset.


title: Sovitus (musiikki)

text:
Amerikkalainen "The American Federation of Musicians" määrittelee sovittamisen "taidemuodoksi, joka valmistelee
ja mukauttaa jo valmiiksi sävelletyn teoksen esittämisen ei-alkuperäisessä muodossaan". Sovitukseen voi sisältyä uudelleenharmonisointi, sävelmän kehittäminen sellaiseen muotoon että se täysin vastaa melodista, harmonista sekä rytmillistä rakennetta.


title: Sovitus (musiikki)

text: Tyydyttävän sovituksen tulisiTavallisin sovituksen muoto on muuttaa sävellyksen alkuperäistä soitinkokoonpanoa pysyen muutoin uskollisena sävellykselle. Tämä voi tapahtua instrumenttia vaihtamalla, instrumenttikokoonpanoa supistamalla (esimerkiksi orkesteriteosten pianosovitukset), tai instrumenttimateriaalia kasvattamalla kirjoittamalla uusille instrumenteille uusia ääniä.


title: Sovitus (musiikki)

text: Uudelleenmuokkauksessa sävellystä muutetaan merkittävämmin esimerkiksi sen harmonioiden, melodiakulkujen tai bassoäänten osalta. Sovituksesta puhutaan kuitenkin edelleen, mikäli alkuperäissävellyksen yleinen muoto säilyy. Mikäli myös kokonaismuoto muuttuu, on kyseessä "sävellys sävellyksestä". Esimerkiksi Franz Lisztin "parafraaseja" eri oopperoista pidetään hänen omina sävellyksiään, kun taas hänen "transkriptioitaan" esimerkiksi Ludwig van Beethovenin sinfoinoista pidetään hänen sovituksinaan.


title: Sovitus (musiikki)

text: Jazz-musiikissa sovitus-termillä on oma merkityksensä, koska jokainen jazz-esitys sisältää "sovittamista" improvisaation ja musiikillisen perusmateriaalin uudelleentulkinnan muodossa. Jazz-musiikin "arr":it tarkoittavatkin tietylle kokoonpanolle kirjoitettua versiota jostain sävellyksestä. Ääripäinä ovat niin sanottu kaupallinen sovittaminen ja toisaalta lähtökohtaansa korkeatasoisemmat sovitukset, jotka lähentelevät jo uudelleensävellystä alkuperäisen sävellyksen pohjalta. Jazz-sovittamisen ja -säveltämisen välinen ero onkin vaikea määritellä.


title: Sovitus (musiikki)

text: Varhaisimmiksi sovituksiksi katsotaan 1910-luvun loppupuolen jazz- ja tanssiorkesterinuotinnokset, jolloin orkesterien peruskokoonpano alkoi vakiintua. Tärkeänä vaikuttajana toimi muun muassa Isham Jones. 1920-luvulla Don Redman kehitteli kysymys-vastaus-sovituksia, joissa osuuksia vaihdeltiin sektiolta toiselle. Ehkäpä merkittävimpänä jazz-sovittajana pidetään Duke Ellingtonia, joka yhdisteli säveltämistä ja sovittamista uudenlaisiksi musiikkikokonaisuuksiksi. 1930-luvun swing toi mukanaan uusia koulukuntia, muun muassa Benny Goodmanin ja Count Basien kautta. Jazz-sovittamisen ääripäät pelkistyivät 1950-luvulla, jolloin free jazz valtasi alaa yhtaikaa läpisävellettyjen teosten kanssa.


title: Sovitus (musiikki)

text: Nykyisin sovittamisen merkitys on jazz-musiikissa vähäinen verrattuna varhaisten isojen orkestereiden aikakauteen. Sovittamisella on kuitenkin yhä keskeinen merkitys muun muassa pop-, rock-, elokuva- ja televisiomusiikissa.


title: Sovitus (musiikki)

text:
Pop-musiikissa sovittajat lisäävät usein uusia osia sovitukseen, ja tällöin uusi sovittaja on tavallaan
toinen uusi teoksen osa-säveltäjä. Rytmisektion osat ovat usein improvisoituja ja muusikot soittavat ja säestävät vapaasti käyttämällä sointusymboleja ja lead-sheetejä.


title: Sovitus (musiikki)

text: Olemassa oleva teos voidaan äänittää uudelleen uudella sovituksella. Siihen voidaan käyttää eri/uusia soittimia, tempo, rytmimerkinnät sekä sävelkorkeus (transponointi) voidaan muuttaa, erittäin drastisesti jopa. Lopputulos on teos, jossa kuuluvat tutut fraasit sekä lyriikka, mutta joka muuten tarjoaa jotain uutta.


title: Sovitus (musiikki)

text:
Erityisen paljon uudelleen sovittamista tehtiin 1960-luvulla hyvinä esimerkkeinä Joe Cockerin versio Beatlesien sävelmästä
"With a little help from my friends", sekä Ike ja Tina Turnerin versio Creedence Clearwater Revivalin sävelmästä "Proud Mary". Amerikkalainen yhtye Vanilla Fudge sekä brittiläinen Yes uudelleenmuokkasivat vanhoja hittejä alkutaipaleillaan jopa hyvinkin radikaalisti.


title: Sovitus (musiikki)

text: Jotkut uudelleenmiksaukset, varsinkin nykyajan tanssimusiikissa, voidaan myös luokitella uusiksi sovituksiksi omassa tyylissään.


title: Kenjirō Tsuda

text: Kenjirō Tsuda () (s. 11. kesäkuuta 1973 Osaka) on japanilainen ääninäyttelijä. Hänet tunnetaan parhaiten äänirooleistaan Sadaharu Inuina "The Prince of Tennis" animessa sekä Seto Kaibana "Yu-Gi-Oh! Duel Monstersissa".


title: Ahlen

text: Ahlen on kaupunki Nordrhein-Westfalenin osavaltiossa, läntisessä Saksassa. Sitä rajaavat Sendenhorst, Ennigerloh, Beckum, Lippetal, Hamm ja Drensteinfurt. Kaupunki kuuluu Münsterin hallintopiiriin ja Warendorfin piirikuntaan. Vuoden 2011 väestönlaskennassa siellä oli 52 280 asukasta. Sen pinta-ala on 123,14 neliökilometriä ja asukastiheys 445 as./km².


title: Ahlen

text: Nykyisen Ahlenin paikalla on sijainnut aikoinaan saksien asutus. Varhaisin maininta alueesta historiallisissa lähteissä sijoittuu vuoden 850 tienoille, jolloin asutus tunnettiin nimellä "Villa Alna". Siitä kasvoi 1200-luvulle tultaessa kaupunki, ja kaupunginmuuri pystytettiin vuonna 1271. Kaupunki kuului Hansaliittoon. Kaupunginmuurin purkaminen käynnistyi vuonna 1765 ja vuoteen 1929 mennessä viimeisetkin osat muurista katosivat.


title: Ahlen

text: Ahlen joutui hävitykseen kohteeksi kolmikymmenvuotisessa sodassa vuosina 1618–1648. Kaupunkia ja sen asukkaita turmeli myös rutto, ja vuosien 1480, 1686 ja 1744 suuret tulipalot saivat aikaan huomattavaa hävitystä kaupungissa ja se ajautui syvään taantumukseen. Vuonna 1847 kaupunki lähti jälleen kasvamaan uuden rautatieyhteyden avauduttua ja siitä muodostui vahva teollisuuskaupunki.


title: Ahlen

text: Kaupunkia pommitettiin toisessa maailmansodassa siellä sijainneen merkittävän hiilikaivoksen vuoksi.


title: Mario Lessard

text: Mario Lessard (s. 25. kesäkuuta 1954 East Broughton, Quebec) on entinen kanadalainen jääkiekkomaalivahti.


title: Mario Lessard

text: Lessard aloitti National Hockey League -uransa Los Angeles Kingsissa 1978. Hän edustikin seuraa läpi ammattilaisuransa. Viimeiseksi kaudeksi muodostui 1983–1984.


title: Hi5

text: Hi5 on internetsivusto, jonka on perustanut Ramu Yalamanchi vuonna 2003. Hi5:ssä käyttäjät tekevät oman profiilin, jossa voi kertoa tietoja itsestään, kuten iän ja kotikaupungin sekä mielenkiinnon kohteita. Käyttäjä voi ladata kuvia ja tehdä kokonaisia kuva-albumeja sekä laittaa mp3-soittimen profiilisivulleen. Hi5:een voi ladata omia videoita ja katsella toisten videoita.


Kuorma-autojen pysäköintialue Vaalimaalla, puhe- ja sanomalehtikielessä "Vaalimaan rekkaparkki" on hanke, jonka tarkoituksena on helpottaa Suomen maantietransitoliikennettä Venäjälle E18:n ajoittaisen ruuhkautumisen vuoksi keräämällä rajatarkastusta odottavat kuorma-autot pääasiassa yhdelle 35 hehtaarin pysäköintialueelle Vaalimaalle, minne voidaan järjestää myös kuljettajia hyödyntäviä sosiaalipalveluita.


title: Kuorma-autojen pysäköintialue Vaalimaalla

text: Pysäköintialueen suunnittelu käynnistyy vuonna 2014, rakentaminen seuraavana vuonna. Rakentamiskustannusten on arvioitu olevan ilman arvonlisäveroa noin 18 miljoonaa euroa.


text: Hankkeen epäilijät ovat esittäneet, että 24 miljoonaa euroa maksava pysäköintialue muuttuu tarpeettomaksi, mikäli Venäjän ja Suomen välisen rajan rajaselvitys Vaalimaalla nopeutuu ja mikäli näin rakennettu laaja pysäköintialue jää tyhjäksi. Vasta-argumentiksi on esitetty, että nopeutumiseen lisääntyvillä liikennemäärillä menee aikaa ja alue voidaan hyödyntää myöhemmin logistiikkakeskuksena.


text: Venäjän federaatiolle tullituloilla on suuri, lähes länsimaisen maan arvonlisäveroa vastaava merkitys. Siksi tullitaso on korkea ja maahantuojat pyrkivät kaksoislaskutus-nimien menettelyn avulla vähentämään tulleja ja sen perusteella määräytyvää korkeampaa arvonlisäverotasoa. Tämän vuoksi Venäjän puolella rajaa ei toimi vain rajavartiosto ja tulli, vaan kaiken kaikkiaan seitsemän eri valtionhallinnon tahon edustajat, jotka valvovat liikennettä. Kaksoislaskutuksesta johtuu, että tavaran tullausarvo voi olla 70–80 % Venäjällä siitä, mitä se oli Suomessa Euroopan unionin tullialueella ennen rajanylitystä, mihin Venäjä pyrkii liittovaltion tulojen varmistamiseksi puuttumaan periaatteessa vahvalla valvonnalla. Näin ollen rajaselvityksen hitaus ei johdu mahdollisesti vain tullihallinnosta.


text: Ruuhkautumisongelma muodostui jo 1990-luvun puolivälissä. Euroopan unionin liikennekomissaari Neil Kinnock kävi tutustumassa Ylä-Urpalan tulliasemaan 1996, ja suomalaisessa lehdistössä osoitettiin toiveikkuutta Euroopan unionin osalta rajaselvityksen hitauden ratkaisemiseksi.


text: Suomi pyrkii ajoittain ohjaamaan kuorma-autojonoja Vaalimaalta pohjoisemmille tulliasemille, mutta kuljettajille, joilla on Venäjän lain mukaan enemmän vastuuta lastista ja sen mahdollisesta häviämisestä kuin lännessä, tulliaseman vaihtaminen on ongelmallista siksi, että tulliasema, jossa on totuttu kuljettajan edustaman yrityksen liikenteeseen, uskotaan päästävän nopeammin tulliselvityksestä läpi.


text: Suomessa joukkotiedotusvälineet raportoivat säännöllisesti erityisen pitkistä, yli 20 kilometriä ylittävistä kuorma-autojonoista Vaalimaalle. Joskus niiden pituus on jopa 65 kilometriä.


text: Ongelman ratkaisemiseksi jotkut itäsuomalaiset kansanedustajat, mm. Markku Laukkanen, ovat ehdottaneet transitoliikenteen erityistä verottamista jotta se vähenisi ja ruuhkauttaisi vähemmän Kymenlaakson teitä. Ratkaisua on perusteltu sillä, että 90 %:sti venäläiset kuorma-autot tankkaavat huomattavan osan diesel-polttoaineestaan halvalla Venäjällä eivätkä näin diesel-veron muodossa maksa osaansa teiden kulumisen aiheuttamista ylläpitokustannuksista. Liikenne- ja viestintäministeriön kansliapäällikkö Harri Pursiainen ei kannattanut venäläisten lisäverottamista, vaan polttoaineverojen alentamista suomalaisille, jotka menevät itään transitoliikenteen turvaamisen vuoksi. Valtion rautateillä ja Venäjän rautateillä on yhteistyritys osan kuorma-autoliikenteen korvaamisesta rautatieliikenteellä Suomen ja Pietarin välillä raskaissa kuljetuksissa.


text: Suomen kautta Venäjälle kulkevan transiton määrä kasvaa jatkuvasti. Yhtenä keinona rajoittaa transiton kasvunopeutta on ollut esittää, että osa siitä siirrettäisiin rautateiden kuljetettavaksi junilla. Kuorma-autojen jonoista Vaalimaalla johtuu, että ne eivät tule riittävän nopeasti takaisin Venäjältä takaisin hakemaan uutta lastia, minkä vuoksi se on johtanut kalustopulaan.


text: Vaalimaalla on jo nykyään pysäköintialue rajanylitystä odottaville rekoille. Tämä rekkaparkki on kuitenkin nykyisille liikennemäärille riittämätön, vaikka sitä on kertaalleen laajennettu. Laajentamisen jälkeen on myös rakennettu jonotustilaa Vaalimaalle johtavalle tielle. Noin 7 kilometrin matkalle on rakennettu ylimääräinen kolmas kaista jossa rekat voivat jonottaa haittaamatta normaalia liikennettä. Tästä eteenpäin aina Haminaan asti on tehty sorasta niin kutsuttu piennarlevennys. Tämä levennyskin helpottaa tiellä liikkumista huolimatta siitä, etteivät levennyksellä jonottavat rekat ole täysin pois ajoradalta. Jonojen yhä useammin venyessä ohi Haminan on moottoritielle Rantahaan ja Summan väliselle alueelle jouduttu perustamaan tilapäinen pysäköintialue.


text: Liikenne- ja viestintäministeriö ehdotti 24 miljoonan euron varaamista vuoden 2008 budjettiin kuorma-autojen asfaltoidun pysäköintialueen rakentamiseksi Vaalimaalle. Valtiovarainministeriö jätti sen pois valtiovarainministeri Jyrki Kataisen esittelemästä valtion tulo- ja menoarvioehdotuksesta. Jotkut kansanedustajat, kuten Martti Korhonen kannattivat pysäköintialueen lisäämistä tulo- ja menoarvioon. Valtiovarainministeri Kataisen mukaan "rekkaparkki on sinänsä aiheellinen hanke, vaikka tuntuukin katkeralta, että suomalaisten veronmaksajien rahoilla täytyy korjata rajan toisella puolella synnytettyjä ongelmia." Hän perusteli rekkaparkin poistamista omasta budjettiesityksestään budjettikurilla ja ministeriöiden esitysten tasapuolisella kohtelulla. Ratkaisuksi budjettiraamiin julkisuudessa esitettiin tulo- ja menoarvion ulkopuolista menettelyä, omistukseen johtavaa leasingiä Lahden moottoritien Mäntsälä-Lahden osuuden tapaan. Pysäköintialue laajennettiin ja asvaltoitiin.


text: Vaalimaan pysäköintialueen toteuttamisen vuoksi Kirkkonummi-Kivenlahti-väylän ja Savonlinnan tiejärjestelyjen aloittamistan siirrettiin myöhemmäksi.


title: Rocks and Stones

text: Rocks and Stones on suomalaisen kitaristi-laulaja Ile Kallion kolmas sooloalbumi. Se julkaistiin vuonna 1982.


title: M/S Svea Corona

text: M/S Svea Corona oli Silja Linen tilaama autolautta, joka palveli Silja Line -nimen alla Suomen ja Ruotsin välisessä liikenteessä vuosina 1975–1984 sekä sen jälkeen risteilyliikenteessä ulkomaalaisissa yhtiöissä.


title: M/S Svea Corona

text: Svea Corona oli yksi niistä aluksista, jotka Silja Linen osakasvarustamot (Bore, Svea ja SHO) tilasivat Ranskasta. Alus laskettiin vesille heinäkuussa 1974 ja kastettiin toukokuussa 1975 "Svea Corona"ksi, jonka jälkeen se luovutettiin Svea-varustamolle. Alus asetettiin Helsinki–Tukholma -reitille. Syyskuussa 1977 Svea Corona siirrettiin Turku–Maarianhamina–Tukholma -reitille. Tämän jälkeen alus vuorotteli näillä reiteillä.


title: M/S Svea Corona

text: Vuonna 1982 laivalta irtisanottiin 21 suomalaista työntekijää huonon ruotsin taidon vuoksi. Maaliskuussa 1983 henkilökunta luvattiin ottaa takaisin töihin, jos nämä suorittavat ruotsin kielikurssin. Irtisanomisesta noussutta riitaa alettiin käsitellä Ruotsin työtuomioistuimessa kesäkuussa 1983.


title: M/S Svea Corona

text: Svea Corona ajoi viimeisen vuoronsa Suomen ja Ruotsin välisessä liikenteessä helmikuussa 1984, jonka jälkeen se muutettiin Oskarshamnin telakalla "Sundancer"-nimiseksi risteilyalukseksi asetettavaksi Yhdysvaltain länsirannikolle.


title: M/S Svea Corona

text: Heinäkuussa 1984 alukselle tapahtunut pohjakosketus vaurioitti alusta niin pahoin, että aluksen korjaaminen katsottiin kannattamattomaksi. Joulukuussa 1984 alus myytiin Epirotiki S.S. Nav Co -yhtiölle. Vuonna 1985 alus kunnostettiin kreikkalaisella telakalla, jonka jälkeen se asetettiin risteilemään Välimerellä nimellä "Pegasus".


title: M/S Svea Corona

text: Syyskuussa 1991 alus hinattiin Kreikkaan odottamaan uutta ostajaa. Alus myytiin marraskuussa 1994 Strintzis Linelle, joka nimesi sen "Ionan Express"iksi. Strintzis Line myi aluksen vuonna 1995 Turkkiin romutettavaksi.


title: Tänä yönä (Ile Kallion albumi)

text: Tänä yönä on suomalaisen kitaristi-laulaja Ile Kallion neljäs, ja ensimmäinen suomenkielinen sooloalbumi. Se julkaistiin vuonna 1986.


title: Graham Oliver

text: Graham Oliver (s. 6. kesäkuuta 1952, Mesbourissa, Etelä-Yorkshiressä) on englantilainen kitaristi.


title: Graham Oliver

text: Graham Oliver soitti Heavy metal -yhtye Saxonissa vuodesta 1977 vuoteen 1994. Lähdettyään yhtyeestä hän palautti Saxonin entisen basistin Steve Dawsonin ja rumpalin Pete Gillin kanssa Son of a Bitch -yhtyeen, joka oli alun perin Saxonin alkuperäinen nimi. Son of a Bitch (lyhenteellä SOAB) julkaisi vähälle huomiolle jääneen "Victim You" albumin, jossa lauloi Thunderheadin Ted Bullet.


title: Graham Oliver

text: Bullet lähti pian yhtyeestä ja samoin Gill ensimmäisen albumin julkaisun jälkeen. Uudeksi laulajaksi tuli John Ward ja rumpaliksi myös Saxonissa soittanut Nigel Durham. Oliver ja Dawson muuttivat yhtyeen nimen Oliver-Dawson Saxoniksi ja jatkoivat live-esiintymisiä. He soittivat Oliver-Dawson Saxon nimen alla kunnes Saxonin laulaja Biff Byford kielsi nimen lakiasioiden perusteella.


title: Graham Oliver

text: Graham Oliver on julkaissut myös sooloalbumin "End Of An Era". Levyn kappaleista viisi on kirjoittanut indie rock -yhtye Bullrush, jossa Grahamin poika Paul Oliver soittaa rumpuja.


title: Graham Oliver

text: Nykyisin Graham Oliver soittaa brittibändi Tempestissä.(2006) "Goodbye to Yesterday"


title: Graham Oliver

text: (2001) "End Of An Era"


title: Ҹ

text: Ҹ (ҹ) on kyrillinen kirjain, jota käytetään azerissa. Se ääntyy [ʤ].


title: Fritz Randow

text: Fritz Randow (s. 6. elokuuta 1952) on saksalainen rumpali. Hän on soittanut muun muassa rock ja heavy metal -yhtyeissä kuten Eloy, Victory, Sinner, Jane ja Saxon.


title: Hege Riise

text: Hege Riise (s. 18. heinäkuuta 1969) on entinen norjalainen jalkapalloilija ja olympiavoittaja.


title: Hege Riise

text: Hege Riise on pelannut Norjan maajoukkueessa 188 maaottelua ja tehnyt niissä 58 maalia. Hän voitti maailmanmestaruuden vuoden 1995 MM-kisoissa. Loppuottelussa Saksaa vastaan hän teki ottelun ensimmäisen maalin ja Norja voitti lopulta 2–0. Olympiakisoissa hän sai pronssia Atlantassa 1996 ja kultaa Sydneyssä 2000.


title: Hege Riise

text: Riise pelasi 2000-luvulla Yhdysvalloissa Carolina Courage-joukkueessa kunnes lopetti aktiiviuransa vuonna 2006 ja palasi kotimaahansa valmentajaksi.


title: Diplom-Is

text: Diplom-Is on norjalainen Tine-meijerin omistama jäätelötehdas. Sillä on tytäryhtiöt myös Tanskassa ja Ruotsissa. Diplom-Is perustettiin Oslossa vuonna 1930 erään meijerin oheen. Tehtaissa valmistetaan jäätelöä, mehujäätä, sorbettia ja muita pakastejälkiruokia. Omien tuotteiden lisäksi valmistetaan myös Mövenpickin, Mars Ice Creamsin ja Nestlén jäätelöitä. Vuonna 2006 valmistettiin yhteensä 47,9 miljoonaa litraa jäätelöä. Samana vuonna työntekijöitä oli 702 ja liikevaihto oli 1,249 miljoonaa kruunua. Norjassa markkinaosuus on 56,4%. Norjassa tehtaan ovat sijoittuneet Brevikiin ja Gjelleråseniin Oslon lähelle. Lisäksi yksi tehdas sijaitsee Ruotsissa Sävedalenissa Göteborgin lähellä.


title: Keith Primeau

text: Keith Primeau (s. 24. marraskuuta 1971, Toronto) on entinen kanadalainen jääkiekkoilija. Hän pelasi NHL-liigassa vuosina 1990–2006. Primeau toimii tällä hetkellä Comcast SportNet -yhtiön jääkiekkoasiantuntijana.


title: Kirjeitä

text: Kirjeitä on suomalaisen Ile Kallio & Vierailevat Solistit -yhtyeen ensimmäinen ja toistaiseksi ainoa albumi, joka julkaistiin 8. elokuuta 2007. Oikeastaan se on Ile Kallion viides sooloalbumi, jolla vierailivat tunnetut suomalaiset solistit Anssi Kela, Mikko Kuustonen ja Jorma Kääriäinen. Idea levystä oli ollut Kalliolla jo 1990-luvun alusta saakka.


title: Kirjeitä

text: Albumi debytoi Suomen virallisen listan sijalle 14.


title: Kirjeitä

text: Kaikki kappaleet kirjoittanut Ile Kallio.


title: Paul Johnson

text: Paul Johnson -nimisiä henkilöitä ovat:


title: Claire Bloom

text: Patricia Claire Bloom (s. 15. helmikuuta 1931) on englantilainen näyttelijä. Hän opiskeli Guildhall Schoolissa ja Central School of Speech and Dramassa.


title: Claire Bloom

text: Bloom syntyi Finchleyssä, Lontoossa, ja hänellä on juutalaiset taustat. Jo varhaisella urallaan hän tuli tunnetuksi rooleistaan muiden muassa Christopher Fryn ja William Shakespearen näytelmissä. Elokuvauransa hän aloitti hieman myöhemmin: debyytti nähtiin vuonna 1948 Harold Frenchin elokuvassa "The Blind Goddess".


title: Claire Bloom

text: Vuonna 1952 Claire Bloomilla oli keskeinen rooli Charles Chaplinn elokuvassa "Parrasvalot". Siitä alkaen hän on ollut maansa huomattavimpia elokuvatähtiä; tulevien vuosien elokuvista vain muutamia olivat "Aleksanteri Suuri" (1955), "Karamazovin veljekset" (1958), "Tri Chapmanin raportti" (1962), "Yö kauhujen talossa" (1963), "Vakoilija kylmästä" (1965), "Kuvitettu mies" (1969) ja "Rikoksia ja rikkomuksia" (1989).


title: Claire Bloom

text: Bloom on esiintynyt myös televisiossa, muun muassa televisiosarjassa "Mennyt maailma" vuonna 1981. Hän oli vuosina 1959–1969 naimisissa näyttelijä Rod Steigerin kanssa, jonka kanssa hän sai yhden lapsen, nyttemmin tunnetuksi oopperalaulajaksi nousseen Anna Steigerin. Vuosina 1969–1972 hän eli toisessa avioliitossaan tuottaja Hillard Elkinsin ja vuosina 1990–1995 kolmannessa avioliitossaan kirjailija Philip Rothin kanssa.


title: Claire Bloom

text: Bloom on julkaissut kirjat "Limelight and After: The Education of an Actress" (1982) ja "Leaving a Doll's House: A Memoir" (1996).


title: Steve Dawson

text: Steve "Dobby" Dawson (s. 1951) on brittiläinen basisti ja yksi Saxonin perustajista. Erottuaan Saxonista hän on soittanut Graham Oliverin kanssa Son of a Bitch:ssä ja Oliver-Dawson Saxonissa. Hän on myös tehnyt sooloalbumin "Pandemonium Circus".


title: Lindsay Wagner

text: Lindsay Jean Wagner (s. 22. kesäkuuta 1949) on yhdysvaltalainen näyttelijä. Hän syntyi Los Angelesissa ja voitti vuonna 1977 Emmy-palkinnon roolistaan sarjassa Bioninen nainen.


title: Lindsay Wagner

text: Wagner kärsii lukihäiriöstä ja on opiskellut David Douglas High Schoolin suoritettuaan Oregonin yliopistossa. Hän on ollut neljästi naimisissa, ja hänellä on tähti Hollywood Walk of Famella. Hän on avioliiton kautta sukua näyttelijätär Linda Graylle.


title: Lindsay Wagner

text: Wagner on vegaani. Hänet tunnetaan sekä televisiosta että elokuvista.


title: Chiaki Morita

text: Chiaki Morita () (s. 1. heinäkuuta 1968 Hokkaido) on japanilainen ääninäyttelijä. Hän on koulutukseltaan opettaja ja onkin opettanut ala-astelaisia sekä lastentarhalaisia.


title: Nigel Durham

text: Nigel Durham on brittiläinen rumpali. Hän on soittanut Saxonissa ja Oliver-Dawson Saxon -yhtyeessä.


title: James Best

text: James Best (26. heinäkuuta 1926 Powderly, Kentucky – 6. huhtikuuta 2015 Hickory, Pohjois-Carolina) oli yhdysvaltalainen näyttelijä. Hän tuli tunnetuksi sheriffi Rosco P. Coltranen roolista "The Dukes of Hazzard" -televisiosarjassa vuosina 1979–1985.


title: James Best

text: Best syntyi Jewel Franklin Guy -nimisenä Powderlyssa, Kentuckyssa. Hänen äitinsä kuoli vuonna 1929, joten hän itse joutui adoptoiduksi Corydoniin, Indianaan. Hän esiintyi televisiouransa ohella elokuvissa, joista ensimmäinen oli länkkäri "Yön katu" vuonna 1950.


title: James Best

text: Bestin viimeinen vaimo oli Dorothy Collier vuodesta 1986.


title: Linda Gray

text: Linda Ann Gray (s. 12. syyskuuta 1940) on yhdysvaltalainen näyttelijä, ohjaaja, tuottaja ja entinen malli. Hän esitti vakituisesti vuosina 1978–1989 Larry Hagmanin esittämän J.R. Ewingin vaimoa Sue Ellen Ewingiä menestyssarjassa "Dallas". Hän on kaksinkertainen Golden Globe -ehdokas ja avioliiton kautta sukua Lindsay Wagnerille.


title: Linda Fiorentino

text: Linda Fiorentino (s. 9. maaliskuuta 1958 Philadelphia) on yhdysvaltalainen näyttelijä. Hänen tunnetuimpien esiintymistensä joukkoon lukeutuvat roolit elokuvissa "Tarantella – Vaarallinen viettelijätär" (1994), "Men in Black – miehet mustissa" (1997), "Dogma" (1999), "Tavallisen rehti rikollinen" (2000) ja "Seksitutkija ulkoavaruudesta" (2000).


title: Linda Fiorentino

text: Fiorentino oli aiemmin naimisissa ohjaaja John Byrumin kanssa. He erosivat vuonna 1993.


title: Wendy Wasserstein

text: Wendy Wasserstein (18. lokakuuta 1950 Brooklyn, New York – 30. tammikuuta 2006) oli yhdysvaltalainen näytelmäkirjailija. Wassersteinin tunnetuimpia töitä on "The Heidi Chronicles" (1988), joka toi tekijälleen Pulitzer- ja Tony-palkinnot vuonna 1989. Hän käsikirjoitti myös Nicholas Hytnerin elokuvan "Hellyyteni kohde".


title: Wendy Wasserstein

text: Wasserstein syntyi Brooklynissä, New Yorkissa, Morris Wassersteinin ja Lola Schleiferin tyttäreksi. Hänen sisaruksistaan toinen on liikemies Bruce Wasserstein. Wendy Wasserstein valmistui vuonna 1976 Yale School of Dramasta, jossa hänen opiskelutoveriensa joukossa oli tuleva näytelmäkirjailija Christopher Durang. Wasserstein sai vuonna 1999 Lucy Jane -tyttären. Wendy Wasserstein ikuoli lymfoomaan 55-vuotiaana tammikuussa 2006.


title: Neiti Aika

text:
Neiti Aika on yleisnimitys puhelimen palvelunumeroille, joiden tarkoitus on välittää tieto tämänhetkisestä ajasta ja päiväyksestä. Ensimmäinen palvelunumero tuli käyttöön Ranskassa v. 1933 ja palvelukonsepti on sen jälkeen levinnyt ympäri maailman.
Puhelussa pyörii nauhoite tai simuloitu ihmisääni, jossa (tavanomaisesti naisäänellä) lausutaan viikonpäivä, päivämäärä ja kellonaika viidentoista sekunnin välein.
Neiti Ajalla on erilainen ääni ja tiedotustapa maasta ja puhelinyhtiöstä riippuen.


title: Neiti Aika

text: Neiti Aika () on ollut eniten käytetty puhelimen palvelunumero Suomessa. Palvelun tarkoitus on kertoa kysyjille mahdollisimman yhdenmukaista aikaa ja se vastaa koko maassa numerosta 10061. Palveluun on soitettava lankapuhelinverkosta, jotta puhelu yhdistyy perille. Eräällä puhelinyhtiöllä on palvelussaan nauhoitteella miesääni.